A Pi nih Blanket Puan Pakhat Te A Chiahtaak Mi Hmangin Minutes 2 Chung ah Mirum Tuk ah An I Chuah Colh – Chintanbo\nAtu kan rak langhter mi pa hi a min ah Lowren ti a si i a farnu he khua a sami a si . A farnu hi a mahnak upa deuh a si a fanu nih hin a ttapa Lowren hi a daw lem lo i mithmai tha zong a pe bal lo . Lowren hi leh-ta-ma a si i a mah tawqk tein phaisa zong a hmu kho pah ve mi a si .Asinain a upa nu nih cun zeitim hmanh ah hmurka tha le mithmai tha in a zoh in a chawn bal lo .\nlowren nih hin mi chungkhar aa dawmi a hmuh hna can ah hin a hngartuk ve hna i mah bantuk chungkhar aa dawmi bak dirh kaa zuam ve lai tiah a thinlug tein saduh a that tawn .A farnu cu tlangval a ngei i a can a cut cun pasal a ngei i an inn zong cu a chuahtaak ve cang .An inn a chuahtaak hnu chinchin cun an ttafar cun an karlak dawtnak cu a tlau chinchin i a hmuh zongn an i hmu ti lo .\nA can tete lawng ah an i hmu i an i hmuh can zong ah hin a farnu nih hin a ttapa cu a chawn duh lemlo i a chawnh hmanh ah bia chiakha deuh in a chawnhbiak thiamthiam rih ko . A ttap nih cun zeiruang ah dahb ka farnu nih hin mahtluk in a ka huat hnga aww a ti i a mah le mah a lungdong i a ruang zong a thei kho fawn lo . Asinain ka farnu nih hin a ka huat tuk ko nain pakhat khat a cung ah thi thil thalo phan seh law a caah ka dir thiamthiam ko lai i keimah zong pakhat khat ka cung ah cang sual seh law ka caah far tha tak a si thiam ve ko lai timi belte zumhnak a ngei peng ve rih thiam thiam ko .\nLowren cu a hung puitling deuh ve i nungak a ngei i a nungak he cun an i um i hmunkhat te ah chungkhar an dirh ve cang . Lowren te nupa hi mi sifak ti awk ngai cu an si lemlo nain mirum zong an si lo i an mah tawk in aa cawm kho men an si ve caah a nupi zong cu part-time in rian a tuan pah ve .Zankhat cu Lowren a truck mongh cuahmah lio ah cun lampi in motor mit ceu nih a rak ceuh tuk i aa pah ding an si cang caah a mah tu nih a hrial i , a hrial nak ah cun a truck monghmi cu aa let i a mah cu fakngai in aa khawng .\nMotor dang amah he aa pah dengmang mi nih cun a zam taak diam fawn . A mah te cun a tho kho tilo i cuka hmun ah cun cansau ngai tho kho tilo in a um .Mi choklet pawl nih an hmuh i an zuan hnawh cu a rannak in sizung lei ah an kalpi .Doctor te nih a taksa cu an check tik ah a taksa dang cu faktuk in aa khawng lo nain a ke a kiak .Cansaupi chung sizung ah cun a ke cu doctor te nih an thlop i phaisa zong tampi an dih .\nSizung a chuah hnu kum 1 tiang zeirian hmanh a tuan kho tilo i cuti cun a ke hliam ruang ah cun lungdong ngai in a um .Doctor sin ah a vai i piah than i doctor te nih a ke an zoh than tik ah cun na ke ruang ah hin na taksa dang tiang a chunglei in a hrawh dih cang i na nunnak ca tiang tih a nun caah na ke hi nai tan a hau tiah an rak chimh .Lowren cu a lungrawk taktak , a sinain ke tanlo i duhsah tete in a nunnak caah tihnung sinak cha cun a ke tan i hi vawleicung ah nun ve rih cu a duh deuh caah a ke tan ding cun operation tuah ding in biakhiahnak a tuah .\nDoctor te nih cun tlaung tein a ke cu an tan piak i sizung cun a chuak kho ve cang . Asinain accident a ton thok in a ke an tan piak tiang hi a mah ai thlopnak ah phaisa tamtuk an dih cang i zeihmanh ngeihmi an ngei ti lo . An inn le lo zong an zuar dih cang i umnak inn hmanh an ngei tilo i khualai ah a it men ding homeless dirhmun tiang an phan cang . An fanu pakhat lebang cu a pi le sin ah um chung ding in an kuat . Ke pakhat lawng a ngei cangmi sihmanh sehlaw chungkhar pacem dirhmun a sinak cu aikhat thiam i a tuanvo cu a lian tuk thiamthiam , a caah lungdong taktak a si cang .\nCuchung vialte cu a farnu nih voikhat hmanh a rak zoh lo i a bawm hna lo i a chawnh hmanh a rak chawn bal hna lo , cu ko cu Lowren caah a thinlung fahbik nak a si fawn .Lungdong ngai in an um lio ah cun Lowren a hawipa nih a rak chawnh hna i khualeng deuh ah inn ka ngei ko i free in um nan duh zong ah nan um ko lai tiah a rak chimh hna . Lowren te nupa zong nih cun free em em i um cu an duh ve lo caah phaisa tlawm te an pek ve i cuka ah cun an nupa cun khua an sa .\nCanrau lo te ah Lawyer pakhat nih a rak call hna i Lowren na pi a thi i zeihmanh ro an chiah taak mi hna a um lo .Asinain a thil ngeihmi tete tal hi na rak i lak khawh tiah a rak chawnh .Lowren cu a pi khuasak nak inn ah cun a va kal i mifir nih rak luh hnawh hna sehlaw cubang a pi inn cu a lunghring ngai .A pi inn a va phak tik zong ah cun a farnu nih a hlan ah a rak phak kanh than i a pi thil ngeihmi vialte cu a rak i lak dih cang fawn .Zeihmanh a rak taang ti lo i a pi itnak room chung ah cun a va lut i a pi puan pakhat te lawng arak tangmi cu a va hmuh.\nA pi philh lo nak ah ti in cu a pi puan pakhat te cu a lak ve i a innlei ah cun aa ttin pi ve.Cu puan cu an suk i tha tein an bil i an chiah sawhsawh men ko .Kum 7 chung cu a pi puan an chiah sawhmi cu puan sawhsawh a rak si lo .Voikhat cu Lowren nih TV Show pakhat a zoh cuahmah lio ah nu pakhat nih cun puan pakhat a van chuah i cupuan cu dollar man tam taktak man a si nak kong a chim .Cu puan a langhter mi cu Lowren a pi puan bantuk bak cu a si .\nLowren cu a lau tuk i a ran nak in a pipuan an chiah mi cu a va lak i aa khat maw khatlo ti cu tha tein a zoh chih .A pi puan le TV Show an langhter mi puan cu a rak i khat bak te a si .Lowren nih cun a nupi sin ah cun a chimh i a nupi nih cun a lung thawh pi lem lo , dollar 10 hrawng lawng ah na manh lai a rak ti piak sawhsawh men ko . Cu hnu ah cun Lowren nih cun a mah tein puan zuarnak hmun ah a va kal i puan zuartu pa cu mah ka puan hi zeizat in dah na ka caw ngam lai tiah a va hal .\nPuan zuartu pa nih cun Dollar 50 lawngin ka duh a rak ti ve .Asinain cupa nih cun cu puan a hmuh cun a lau tuk timi a mithmai ah a langmi cu Lowren nih cun fiang tein a hmuh khawh .Cuhnu ah cun Lowren nih cun a mah tein online ah hlanlio thil manfak pawl an man a sunlawi ning te hna cu a mah tein a zoh hna i a donghnak ah cu bantuk hlanlio thil mansung pawl a cawtu pa an lu cem cu a hmuh .\nCupa cu bawmhnak a hal i cupa zong nih cun a office ah a auh colh ve .Lowren cu a ran nak in a office ah cun a va kal i a puan zong cu ai ken .A puan cu office chung ah cun an zoh i Lowren zong nih cun hi pa nih hin a ka bomhkhawh hrimhrim lai timi cu ruahchan nak sangpi a ngei ve . Asinain cupa nih cun na puan hi a tuh maw asi a sit dah timi theih nak ding ah hin keimah thiamnak lawng nih cun a tlinhlo i ka hawipa University ah a tuanlio mi , hlanlio puan kong he pehtlai i n zeipoah a theimi pa ka rak chimhchawn ve lai i na puan hi zeitluk mansung dah si timi cu kan theih khawh hrimhrim ko lai tiah a ti i Lowren zong cu a office cun a lawi ve .\nLowren nih cun ka pi puan te hi mansung taktak a si ko lai timi zumhnak a ngei chinchin i ai ruahchan nak zongn a sang chinchin ve .Ni zeimawzat a liam hnu ah office lei cun phone an rak call i na puan rak la than tiah an van ti .Lowren cu a ngeihchia ngai i ka pi puan hi zeihmanh man a ngeilo mi pei a si ko la hi tiah a ruah ve than .A hlan i inn tha te ah chungkhar nuam te an um ti lio can bantuk kha hmu kho than ning timi a saduhthah cu a lian hringhran .\nA nupi zong nih cun na pi philhlo nak asi i man ngeilo mi a si zong ah kan caah cun a sunglawi thiamthiam ko ee tiah a hnemh ve i an nupa cun office lei ah cun an pi puan la ding cun an kal .Office an phak cun an pu pa cu a mithmai ah lomhnak a um tik ah an nupa cun an i lawm pah ve than , anpuan kong a theimi an pu pa nih cun hi ti hin a rak chimh hna . “Hlanlio AD kum tampi a liam cangmi chan ah khan miphun pakhat a simi nih an mah kut tein puan an rak tah ve i cu puan cu american le spanist pawl nih an duhbik mi puan a si .\nChun ah angki bantuk in an i hruk khawh i zan poah ah puan bantuk in an hman khawh fawn , a sinain a man a fak tuk i mikip nih ngeihkhawh lomi puan a si caah ‘siangpahrang’ puan tiah min an pek mi a si .Cun na vanthat khun nak cu hi na puan hi puandang nak in aa dawh khun mi puan a si i mah bantuk puan hi cu vawleicung ah zun 50 hman a um ti lailo tiah an ruah cangmi a si .Mirum tampi nih cun hi puan hi ro caah cawk an duh i an kawl zungzal mi a si ” tiah a chimh hna i an nupa cun lomhnak in an khat .\nAn pu nih cun zuar nan siang lai maw tiah a hal hna i Lowren te nupa nih cun aw kan sian tuk ko tiah an leh ve i , a sinain a pi puan a si ve tik ah a siang pah lo nain a pi puan hmang tein an dirhmun aa thleng dih ding cu a saduhthah tuk a si ve fawn .A puan kong cu internet ah a langhter ve i comment a tam taktak i a puan a man a rak tam nak kong cu a theih chin thluahmah . Online ah a puan kong a post hnu zarh khat a rauh ah nu pakhat nih a rak chawnh hna i na puan cu Dollar ting 2 in kan cawk hna lai tiah a rak hal hna .\nLowren nih cun dollar ting 2 cu a tamtuk ko a ti i aw tiah zuar a timh bak ah office lei ah kan pu (puan konng atheimi kha ) ruahnak ka va hal ve ta lai a ti i a kal than .Office a va phak cun an hawipa nih cun na puan hi dollar ting 2 man lawng cu a si hrimhri lo can tlawmpal hngak deuh rih ko tiah ruahnak a rak cheuh ve than .Ni tlawmpal a liam hnu ah hlanchan puan mansung pawl langhter nak programe a um i cuka hmun ah cun an nupa cun an puan cu an i ken i an kal ve .\nHlanlio puan mansung pawl cu cabuai cung ah an chiah hna i mirum tampi nih an zoh i heh tiah an tonghthan len hna .A zuartu he a cawtu ding he mi rum lawngte an khat ko .TV Show ah a rak langhter tu puan a tlaitu nu zong kha cuka ah cun aa tel ve i Lowren nih cun a hmuh ve .Puan cu a caw duhtu hna caah pakhat le pakhat i lan nak can cu an van on cang . Item thenkhat pawl cu a man nak tlawmdeuh hna in an zuar i a thenkhat cu a man nak fak deuh in zuarmi zong an tampi ve .\nLowren a puan cu an van chuah ve i Dollar ting 1 le cheu in a man cu an van chim ,cutik ah cun Lowren cu a ningzak ngai i dollar ting 2 in cawk an rak hal lio ah khan ziah dek ka rak zuar ko lo tiah aa chir ngai .Aho hmanh nih an cawk taktak duh zongn a zum ti lo .Asinain cu puan cu cawk dingin an ngamh a hung sang thluahmah i mi pakhat nih dollar ting 2 le cheu in a van ti . Cu hnu ah ting 30 in midang nih an van lan than , an i lan thluahmah hna i a donghnak ah Lowren phone in a rak chawn tu nu nih cun Dollar ting 15 in cu puan cu a lan dih hna i a cawk .\nLowren cu a khuaruah a har i a thlan nih a ciah dih , minutes 2 chung bak ah million in dollar a ngeih ve cu a mang ko khi a lo cang .An nupa cun an i kup i an tap thluahmah .Cuhnu ah cun a farnu nih a rak chawnh hna i an thilton mi kong ah lomhpi silo in court ah tazacuai a timh hna nak kong a van chimh hna .Lowren cu akhuaruah a har , khatluk harsatnak ka ton lio ah an ka pehtlai lo i a tu an ka pehtlaih i court ah tazacuai timh ka si cu a ti i a ngeihchia taktak . Lowren nih cun a lawyer nu a chawnh ve i thil siningn a chimh dih . A lawyer nu nih cun na thinphang hlah kan dirpi lai zeitik hmanh ah an in tei lai lo tiah a ti ve .\nLowrennih cun na ka dirpi cu phaisa tampi kan pek ve lai tiah an i ti . Asinain a farnu nih cun court ah tazacuai a timh mi cu a cancel than i zalen tak in a ttapa cu nunter than .Cuhnu ah Lowren nih cun hmundang i an chiahmi an fanu zong cu an lak than i inn n i cawk i a duhtuk pengmi cycle le motor special aa cawk i nuam tein an nun an hmang ve than . Source : Dailymail


Ka thazaang cu Bawipa Thisa asi | Radio Veritas Asia\nKa thazaang cu Bawipa Thisa asi\nBawipa Thisa cu ka thazaang asi; Sr. Alicia Torres tuanbia\nSister Alicia Torres nih amah i nu biaknak lei phu i kawhauhnak cu tipil innak ah hram a bunh i Bawipa Thisa he thukpiin pehtlaihnak a um, cu hna chungin thazaang a lak i a innpa chakthlang hna kha an tonmi “harnak dirhmun hna” lakah thazaang pek khawhding in ruahchannak a ngei.\nAlicia Torres cu Loyola University ah boih ngahhlan sianghleirun a kailio ah hi thilhna cu hram a thawk. Theology le bio-ethics pawl cu “Navy Brat’s” pakan phar cungah an um. Khatta leiah Bawipa Thisa biaknak ah amah i caan cu hman aa thawk. Cu caan vialte nih amah kha biaktak tein Bawipa he an i pehtlainak ah lam a hruai. Bawipa thisa cu a taktak in a cang lawng silo in amah i zumhnak theihhngalhnak ‘ka lungchung i zumhnak asi, mah hi Jesuh” tiah a thlengter. Hika ahhin a dih rihlo. Missa le a nunnak cu ahmaan chin bantukin Alicia cu biaknak lei Sister pakhat in Pathian sinah adihlak pe dingin kawhauknak” kha a theih.\nAmah cu dirhthar asimi biaknak phu pakhat “The Franciscans of the Eucharist of Chicago” ah a lut. Alicia cu sifakmi rianhnak ah aa tel rihlo mi asinain Bawipa nih hi phu ah zeitin indah a hruai timi kha lung a tuaiter rihko. Sianglai run a kailio ah thawhzaang ngaiin a tuahbal mi nunnak duhmi (pro-life) cawlcanghnak ah a mission rian kha samh khawh dingin a ruat. Sihmanhsehlaw, an phu chung i kum hleithum caan a zoh`than tikah “Bawipa i timhmi cu a tling” tiah Sr. Alicia nih fehtein a chim.\nAsinatein, St. Francis of Assisi le Bawipa Thisa karlak ah pehtlaihnak a um. Sr. Alicia nih “Bawipa Thisa le St. Francis of Assisi cu mitampi nih an hunhngalh lo. Amah (Francis) nih Lateran IV nih Bawipa Thisa upat hmaizahnak le duhpatnak kha kuttong tuahdingah fakkhun in a chimh hnuah vawlei cung kakip i siangbawi pakhat cio sinah ca pakhat a tial.\nSihfak inmi le aherh mi hna caah Bawipa thisa\nSr. Alicia le a hawile Sister hna caah, mi sifak mi hna sin i thawng`tha bia chimnak le cawnpiaknak cu “ Bawipa Thisa chung i Jesuh Khrih he an i pehtlainak” in a chuak. Bawipa thisa chungah biatakin kan Bawipan a umnak le A mipi; abikin har a tongmi le aherh baumi pawl sin i a umnak karlak ah a ngan ngaingai mi pehtlaihnak a um.\nA hmuh ballo mi leikam ah Bawipa nih a mawngh lawng siloin Bawipa nih amah kha an phu ah “ahmasabik luh awk ah” a hruai. Cucu “amah i lam hmaisatu nihna asi” tiah Sr. Alicia nih a chim.\nAsinatein, Sr. Alicia caah a mit he a hmuhmi nakin a hleideuh. Amah i mah lungduh rian cazin chungah nu pakhat i biaknaklei phu i hngahhlang mi thil hna an i tel, cuhna cu ‘ca`tial, carel le cawnawk i chiahmi timhchungnak hna’ an si. Asinain, amah pumpak he pehtlaimi ‘arfi ngang in zohnak, coffee dinnak, mupi hna le caan karlak chan hna i phuanmi fianhternak hna le adang tampi an um.\nSr. Alicia cu Chicago he aa naihmi sifakmi vengah biaknaklei cawnpiaktu saya rian`tuan in a um liopi asi. Bawipa Thisa cu cawnpiaknak khan i thinlung asi bantukin ngakchia pawl i an tonmi thinlung zong asi tiah Sister nih a fianhter.\nNgakchia tete nih Bawipa thisa chungah Jesuh a um timi an zumhkhawhnak hnga caah zeitindah amah nih a sawm timi tehte a khang. Keimah nih a holh kholomi ngakchia pakhat ka ngei i thla hnih a ruahhnu ah Bawipa thisa he pehtlaimi cawnnak caah Jesuh i hmanthlak pakhat ka suaiter. “Amah nih alai ah vailamtahnak a um i a pummi zuk pakhat a suai. “Zeidah na suai? ka ti. “Pathian, Pathian” tiin nolh lengmang in a suaimi changreu hlum zuk sawh buin a chim.\nSr. Alicia i mission cu atu ah United States Bishop’s Conference i hramthawhnak in rampi ah a karh cuahmah lio mi asi. Chicago nitlak lei ah April 2022 in an dirhmi “National Eucharistic Preachers” siangpawl pawl kaimi retreat ah rian`tuan a bawmh. Hi siangbawi pawl cu Bishop pawl i “Rampi Bawipa thisa nunter `thannak” he pehtlaimi phu ah asangbik phungchimtu pawl an si. Nunter`thannak cu 19 June, Corpus Christi puaipini ah thawk asi lai i, National Eucharistic Congress puai 2024 ah khar asi telai.\nHi biaknak le diocesan siangbawi pawl cu “Bawipa Thisa Nunter`thannak- Eucharistic Revival) i hmaisuang hmun ah an um. Sr. Alicia nih a luancia mi `thal lio ah Nunter`thanak i executive committee ah rian`tuan hram kaa thawk i adang tampi lakah khuaruahhar awk in abiapibik ah Catholic hruaitu upa pawl tampi an i tel a ti. “National Eucharistic Preachers” an cang hngami siangbawi tampi he co-ordinator pakhat in hleice rianthiah ka sihnu ah hi mission ah kawhauh an sinak he pehpar in siangbawi pawl pakhat cio bawmh hram ka thawk i anmah pawl kha hngalhternak he bawmhnak ka pek. An lungthawhnak ah tlangbawi pakhat nih anmah pumpak cio kawhauhnak an nunter`thannak cu zumhkhawh lo asi ti ka hmu. Siangbawi pawl nih mipi pawl kha Bawipa thisa leikam ah Bawipa thisa in mipi lei i hruai awkah abiapituk mi rian an ngei caah asi tiah a ti. Hitlukin abiapit mi thil zeimaw zat bawmhnak thawngin amah pumpak i ‘Bupi chung i a rian’ kha biaknak lei rian`tuantu nu pakhat amah caah ziaza lei ah a `thanter cuahmah lio asi.\n“Aa dawhngai mi laksawng pekawk ka ngei, keimah caah a ngaingai in nunnak pek timi asi”\nUnited States Bupi ca lawng siloin vawlei kakip i Bupi ca zongah Thiang Thlarau nih a nganngai mi khuakhangnak a ngei tiah ka zumh. Kannih nih lampi ah chuak dinglawng asi i kan lungthin hna kha Bawipa nih tongh dingah siang usih law a kut hna le a kehna in cang hna u sih. Sr. Alicia nih amah i nu biaknak lei i kawhauhnak cu Tipilnak Sacrament ah thukpiin hram a bunh i Bawipa Thisa ah abiapitukin pehtlaihnak a um tiah a chim. Adang nunnak in nun ding cu ka mitthlam ah a cuangkho lo a ti. Harnak dirhmun i a ummi mipi he um`ti le kan pawngkam i a ummi mipi pawl bantukin nifatin meithal awthawng kan theih tik caan paohah ruahchanhnak ka ngei rih ko. Asinatein, ka `tihlo zeicahtiah Bawipa nih hika hmun umawk ah a ka nawl i Jesuh cu keimah he hawikomh theihhngalh taktakin a ka komh i amah cu ka thazaang caah a hrampi asi a ti.\nSource >> Vatican News


Pa pakhat nih cun Nupi le thit tik ah zei bentuk khi dah kan kawl laipasal kawl tikah kan I fian hrimhrim ding mi cu. – Chintanbo\nPa pakhat nih cun Nupi le thit tik ah zei bentuk khi dah kan kawl laipasal kawl tikah kan I fian hrimhrim ding mi cu.\nFebruary 28, 2022 admin CHINNEWS 0\nMarriage and Family cauk ka relmi ah bawmtu ṭha asi rua tiah ka ruahmi tlawmpal in kan van hrawmh hna.Pakhatnak ah nuleva nuamtein innchungkhar kan ser khawh nakhnga Bawipa nih pasal nupi le fale zulh dingin fialmi nawlngaih asi.\nPahnihnak ahcun nuleva kan iṭhitum tikah kan mahle level sining aa khatmi hi iṭhitum khawh ahcun innchungkhar a ṭhangcho ti asi. Aa thlumciami nih tampi nan theih laiLaimi concept ruahning in cun Sushi a tuahmi pa nih Sianginn a kailomi rianṭuan a ṭhawngmi nu tibantuk.\nRestaurant a tuahmi pa nih rawl chumhchuan a huammi le a thiammi nu tibantuk.Business a tuahmi pa nih businesses lei a huammi phaisa kawl a thiammi nu tibantuk.Degree sang a cawng i a ngeimi pa nih degree sang a ngei vemi nu tibantuk. khaSianginn kai lomi pa nih Sianginn a kai ve lomi nu tibantuk.\nPastor le Pathian rianṭuanmi pa nih Pathian rianṭuan a duhmi le thlacam nun a ngeimi nu tibantukSining aa khatmi le ruahnak aa khatmi an iṭhitum ahhin innchungkhar tampi a thangcho ti asi.Nuleva sining level aa dangmi hna an iṭhitum tikah kaphnih thinlung aa ṭhencheu i lam pakhat cungah an kal khawh lo caah buaibainak a tam khun.\nin chungkhar an rethei tuk tawn ti asi.Zu a dingmi, Biaknak lei a duhlomi pa le Pathian rianṭuan a duhmi le thlacam nun a ngeimi an nupi hna innchungkhar khi an rethei tuk tawn lai.Pastors nih a nupi thlacam nun a ngeilomi Pathian rianṭuan a huam lomi le chawva a kawl tukmi innchungkhar khi an rethei tuk tawn lai.Degrees sang a ngeimi pa nih Sianginn kailomi nu a ṭhit tikah an rethei tuk tawn lai.\nNuleva hi pumkhat kan si hnucun kan ruahnak, thinlung le kan rianṭuanmi aa khah ahhin innchungkhar a dam i zei tluk in dah a nuamh i a ṭhangcho.Lam pakhat cungah,tinhmipakhatcungah khuasak hi a rak biapituk thinlung ruahnak I then cheunak nih cun thangchonak nakle teinak cu pkhat ta lawnglawng a si.\nFormer president Donald trump cu 2016 in president rian tuan ding a rak ithawk kate\nPha kanh ah thil cang mi thawng cu theih tik ah ngeih chia taktak bak khi


China(Tuluk) Ram Kunming in Myanmar Ah A Rak Ttummi Vanlawng 5 Nih China Ralkap Maw An Phurh Hna Cyber Specialists Pawl Dah. – Onlinenungak\nAustralian Strategic Policy Institute (ASIP) nih cun Zaanttim le khuamang ah Kunming khuapi in Myanmar ram ah Vanlawng 5 bak an ttummi cu China ralkap a siloah IT thiamsang( Cyber Specialist) pawl cu Myanmar Tattmataw bawmtu ding ah a phurtu an si kho men tiah a tar langh.\nKunming khuapi in Myanmar ah zaanttim i a ttummi Vanlawng 5 lak ah 2 hi Myanmar Vanlawng an si .\nSeafood kan phur anti tawn ko nain a thli thup rumro in an umkalmi hi Seafood phurh a silo a fiang cun Kunming Airport ah A ttummi Cazin ah hi Vanlawng an hmanmi pawl hi cazin ah a umlo Transponder zong ah phih peng rih tiah ASPI nihcun a langhter.\nCu caah hi Vanlawng 5 hna nihhin Tattmataw bawmtu ding ah ralkap maw a si loah Tattmataw nih Internet an tlaih khawhnak caah Cyber Specialists pawl dek a phurh ko hna lai tiah a langhter.\n(The situation in Myanmar suggests two possibilities for what the planes are carrying. One is that they’re bringing in Chinese troops and cyber specialists to help the Tatmadaw control access to information and the internet.


Genesis 19 (Genesis 19)\nSodom Khuami An Sualning\n1Zanlei sang ah vancungmi pahnih kha Sodom khua chung i an va luh tikah, Lot cu mi an i ton tawnnak hauka hramah khan a rak ṭhu. A hmuh hna cangka a tho zau i annih kha a rak don hna. An hmaiah cun a kun i, 2“Ka bawipale hna, nan salpa inn ah ra lut tuah u law ka tlung tuah u. Nan ke kha i ṭawl u law tuzan cu riak u. Thaizing ah nan tho lai i nan kal duhnak ah cun nan kal chin te lai,” a ti hna. Sihmanhsehlaw annih nih, “A si lo, khualai ah hin kan riak ko lai,” tiah an leh. 3Sihmanhsehlaw a nawl lengmang hna i a donghnak ah a inn ah cun an kal. Lot nih cun changreu kha a ser i rawl thaw ngai a serpiak hna i annih nih an ei.\n4Khual cu an ih hlanah, Sodom khuami pa nih khan inn cu an rak kulh. Khuachung mipa vialte cu a no he a tar he an tling dih. 5Lot cu an vun auh i, “Na inn i a riakmi pahnih hna kha khuazei ah dah an si? Hun chuahter hna law kan rak ihpi hna lai,” an ti. *19.5-8: Biac 19:22-24\n6Lot cu lengah a va chuak i innka cu a khar. 7Annih cu a thawh hna i, “Ka duate le, zei kan ti hnga, hi bantuk ṭhat lonak cu tuah sawh hlah u! 8Zohhmanh u, pa a hngal rih lomi fanu ngaknu pahnih ka ngei hna. Annih tu hi rak chuahpi hna ning law nan duh paoh in nan rak tuah hna lai. Sihmanhsehlaw hi khual hi cu zeitin hmanh in ti hna hlah u, ka inn chung i a ummi ka khual an si i ka huhphenh hna hrimhrim awk a si,” a ti.\n9Sihmanhsehlaw annih nih an thawh i, “Kan kian, a nang ramdangmi hi i thlak hlah, nangmah nih hin maw cutin tuah u khatin tuah u na hei kan ti. Kan kian, cu lo ahcun anmah nak fak in kan in tongh sual lai,” an ti. Lot cu an en i innka kha baoh awkah an hei fuh. 10Asinain, inn chunglei i a ummi mi pahnih nih khan Lot cu inn chungah khan an hun hnuh i innka cu an khar. 11Cun lenglei i a ummi vialte kha an mit an cawtter hna i cucaah innka kha an hmu kho lo. *19.11: 2Sia 6:18\nLot Cu Sodom In A Zaam\n12Mi pahnih nih khan Lot cu an thawh i, “Hika ah hin midang na ngei ti hna maw? Na fapa hna le na fanu hna le khua chung i na mi a simi hna paohpaoh kha i chuahpi hna law hika hmun hin chuak u, 13zeicahtiah hi hmun hi kan hrawh cang lai. Hi mi hna an thangchiatnak hi Bawipa nih a theih cang i Sodom khua hi hrawh awkah a kan thlah cang,” an ti. 14Cun Lot cu a va chuak i a fanule a ṭhitu hna ding pawl kha, “Khulrang in hika hmun hi chuahtak u, hi hmun hi Bawipa nih a hrawh lai,” a ti hna. Sihmanhsehlaw aa capo tiah an ruah.\n15Khua a hung dei tikah vancungmi nih khan Lot cu an hnawh i, “I hnawh tuah! Na nupi le na fanu pahnih kha i lak hna law chuak u. Cu ti nan chuah ahcun khua a rawh tikah nan thi lai lo,” an ti. 16Asinain Lot cu aa nuainai i sihmanhsehlaw Bawipa nih khan a cungah zaangfahnak kha a ngeih caah, mi nih khan amah cu le a nupi le a fanu pahnih hna cu an kut in an hnuh hna i khua lengah an chuahpi hna i cuka ah cun an kaltak hna. *19.16: 2Pet 2:7 17Cun khua chungin an chuahpi dih hna hnuah khan vancungmi pakhat nih cun aa thawh i, “Nan nun nakhnga tli u! Hnulei zoh hlah u, nelrawn chungah dircon hlah u. Tlang ah tli u law nan thi lai lo,” a ti hna. 18Sihmanhsehlaw Lot nih a leh i, “ Bawipa, cucu a si kho lo. 19Zohhmanh, ka cungah zaangfahnak nganpi na tuah cang i ka nunnak na ka khamh hi na ka zaangfah ruangah cun a si ko. Tlang cu an hla tuk i ka phak hlanah rawhnak nih khan a ka cil lai i ka thi lai. 20Cucaah cun khi khua hmete khi na hmu maw? A nai i ka phak khawh lai. Cucaah khika ah khin ka kalter, hmun hmete men a si ko kha na hmuh ko i khika ah ka nunnak kha a him ko lai,” a ti. 21Anih nih aa thawh i, “Cucu ka hna a tla; khi khua cu ka hrawk lai lo. 22I hnawh! A tlik in tli! Khika na phak hlanah cun zeihmanh ka tuah kho lo,” a ti. Lot nih khan cu khua cu khua hmete a ti caah a min ah Zoar sak a si.\nSodom le Gomorrah Rawhnak\n23Ni a chuah ah khin Lot cu Zoar a phan ve; 24 Bawipa nih Sodom le Gomorrah cungah cun kat mei kha a surter i *19.24-25: Mat 10:15; 11:23-24; Luk 10:12; 17:29; 2Pet 2:6; Jud 7 25 Bawipa nih cun cu khua pahnih hna le cu nelrawn a dihlak le khuapi chung i a ummi vialte hna le ram chung i a khomi thil vialte hna cu a hrawh dih hna. 26Lot nupi cu hnulei aa mer i cite tung ah a cang. *19.26: Luk 17:32\n27A thaizing zingkate ah Abraham cu Bawipa hmai i a dirnak hmun ah khan khulrang in a va kal. 28Sodom le Gomorrah le nelrawn cu a vun cuanh hna i, somei nganpi chung i meikhu a chuah hluahmah bantuk khin, vawlei cun meikhu cu a tho. 29Asinain Pathian nih nelrawn chung ummi khua kha a hrawh hna tikah Abraham kha a philh lo i Lot kha himnak hmun ah a zamter.\nMoab Mi Hna le Ammon Mi Hna An Chuahkehnak\n30Lot cu Zoar i um kha a ngamh lo caah a fanu pahnih hna he khan tlang ah an i thawn i cuka ah cun lungkua chungah an um. 31A fanu upa deuh nih khan ngakchia deuh cu a thawh i, “Kan pa hi a tar cang i a ningcang in fa kan ngeih khawhnak dingah vawlei cungah hin ahohmanh vat awk pa an um ti lo. 32Cucaah cun, ra law, zu kan ritter lai i kan ihpi lai i amah thawng cun fa kan ngei lai,” a ti. 33Cu zan ah cun zu cu an dinh i a fanu upa deuh nih khan a ihpi, sihmanhsehlaw a rit tuk caah cucu a hngal lo. 34A thaizing ah upa u nih khan ngakchia u cu a thawh i, “Zahan ah khan kan pa cu ka ihpi cang; tu zan ah hin ritter rih u sih law ka tuah bantuk khan nang nih va tuah ve. Cun kan pahnih in kan pa thawngin tefa kan ngei veve lai,” a ti. 35Cucaah cu zan ah cun zu cu an ritter ṭhan i a ngakchia deuh nih khan a ihpi ve. Cu zan zong cu a rit tuk caah cucu a hngal lo. 36Cuticun Lot fanu pahnih hna cu an pa thawngin fa an pawi. 37A upa deuh nih khan fapa a hrin in a min ah Moab a sak. Amah cu atu Moab mi a hringsortu hna hi a si. 38A ngakchia deuh zong nih khan fapa a hrin ve i a min ah Ben-ammi a sak. Amah cu atu Ammon mi a hringsortu hna hi a si.


Ai hngilh mi pawpi (US) cu an thangh sual taktak i Japan cu vutcam ah a cang dih taktak Cubantuk in ralhrang hna nih Thantlang kan khangh lai i – Onlinenungak\nAi hngilh mi pawpi (US) cu an thangh sual taktak i Japan cu vutcam ah a cang dih taktak Cubantuk in ralhrang hna nih Thantlang kan khangh lai i\nJapan nih Asia kah a duh i US nih a chan sual lai tiah US a mah tein a um ko mi cu an ralkap hmunpi a rak kah i cawl kho ti hlah seh tiin a rak i ruah. Culio i Japan an bawipa Isoroku Yamamoto nih a rak chimmi bia nih ni hin tiang vawlei a tlirh dih!\nEnglish; “I fear all we have done is to awaken a sleeping giant and fill him with a terrible resolve.” Chin; “Kan thiltuahmi vialte nih hin ai hngilhmi pawpi an hlauh sual i thalo in biachahnak an tuahter sual lai ti lawng ka phang.”\nAi hngilh mi pawpi (US) cu an thangh sual taktak i Japan cu vutcam ah a cang dih taktak. Cubantuk in ralhrang hna nih Thantlang kan khangh lai i kan tih hna sehlaw sunghkhan hna seh ti an i timh mi asinain, ai hngilhmi pawpi (Chinmi) lungrualnak tu in an kan hlauh sual ve taktak cang i ralhrang hi an cihmih dingah Chinmi dihlak i fonhnak tu a kan ser piak lehlam. Cucaah Chin mi hawi le hna tu ah tap ko hma usihlaw kam khat lei khua ruah ahcun lungrualnak pei a hrin lai cu tiin hna ngam ko hna usih, Pathian kan leiah a tang ko. Chelsea Bawi


Happy Birthday Hlawn Hlawn; Tuni Hi Kan Miphun Hlasakthiam Kan I Ngaihmi Sui Hlawn Rem Chuahni Asi (Video) – Chin World News Evening\nJuly 18, 2019 July 18, 2019 Salai Van Chin News\nTuni hi Laimi-Chinmi nih gospel singer kan i ngeihmi hlasakthiam Sui Hlawn Rem chuahni le thla asi tiah theih asi. Nain kum zeizat dah asi ti cu langhter asi lo. Atu bantuk in kan miphun chungin Gospel singer kan i ngeihmi hna an chuahni le thla hi lawmhpi cio hna usih.\nHlasakthiam Sui Hlawn Rem hi atu nitiang keimah nih ka theih khawh tawk ah cun Lovesong a sak hi ka thei lem rih lo. A nun hlun cu chia rih usih law, a aw le zai hi amah Pathian sunparnak le thangtthatnak ca bakah a hmangmi pakhat asi ve. Anih hi a nun cawn awk tampi a um. A thil tuahmi paoh ah i biataknak a ngei.\nYoutube ah a hla tete zong a ngaimi nan tampi lai. Ahla sakmi hrimhrim hi an nung kho taktak. A hla sakmi hrimhrim hi a hlabia an ttha i, a nunning taktak in a sak timi a lang. Hibantuk in gospel singer si i tim cio hna usih! Cun a hawi le kom sin zongin kan theih lengmang mi cu zeidah asi ti ahcun Hlawh Hlawn mi toidor le mi nunem taktak asi tiah theih peng asi. Amah hi sopum khuami asi i, atu hi Sopum ah a um lio asi.\nMah hngakchia tiin mi a nehsawh lo, mah hngakchia deuh zong upatnak ttihzah le chawnh biak athiam i, aho paoh nih ka upat tiah kan theih. hlasakthiam Hlawn Hlawn na chuahni kan rak in lawmhpi tuk ve. Bawipa nih amah sunparnak caah le aa ram kauhnak caah in hmang chin ko seh! Happy Birthday. Hi hla sakmi hi rak ngai law thazaang rak la ve.\nKachin Pastor Nih Inn Rangpi (White House) Ah US President. Donald Trump A Ton IKawlram Sining Le Khrihfa Temtuarning Vialte A Phuan Dih Cikcek I Bawmhnak A Hal (Video)


Kan Ram Caah Ka Zaan Mang Le Ka Chun Mang – The Chinlung Post\nNovember 19, 2020 admin Local News 0\n”Ka Zaanmang le ka Chunmang Fonh”Hihnu kum 5, 2025 hnu cun Chinland ah Thingan Miphun nih a suurlu an tlaihmi Miphun dang party a sem in a sem khawh tilo nak ding caah tha thar chuah in CNLDF party thar Reform tuah in WE ARE ONE IN ABSOLUTE CHIN party dirh in a um lai ti hi a si..\nNOTE: Atu lio Chin NLD chungin Nationalism ah a lung a fiangmi pa zaza nu zaza hna cheukhat, prominent CNLD zapi le CNF zapi pin ah kan naule CHRO ( 1995 ah form mi ) pro CNF an si dih ko cumu)he fonh in le ramleengmi politics thisen a kengmi tlun dih in mu..USDP cu kan sawm hna lai lo.1990 NUP zong sawm loin..\n** Karen kan upa/kan pa Padu MAAN NGEING AUNG chimmi Kawl Party cu Kan PINE cio ahhin i cuh ve hlah ulaw,,cucu FEDERAL cu asi ko..ati bang..2025 ah cun atu CNF president pu ZING CUNG le a ṭuanpimi upa pawl zong kum 63 kuakap an si ve dih cang lai.Hmai kan suanter hna hnga.Ramtang ah an umnak kumpi kum 32 a si cang,A za cang.Ramcung le ramchungah lut ve cang hna seh. FEDERAL kong ahhin ,Lusei nih ”Ar talh daan cikhat cauh a awm hlei nem” an ti bang\n”Ar thah ning phunkhat lawng a um lo,,chai in chaih khawh zong asi,ar inn ah luh hnawh i a hngawng in merh i thah khawh zong a si ko”..Kan CHINLAND ah VAKOK nupu zalong tein Zuang cang hna seh.Kawl AWTAW cu Rawn ah umhmun kaupi a ngei ko.


Salai Lungthli Tum Nih CNLD Party Cu A Faak Ngai In Chungthu Lengnal A Ti Bak Ko Hna – Chin World News Evening\n‘Federal kan aupi lai, 2008 Constitution kan remh lai’ timi hi CNLD phu nih an aupi bikmi a si. Nain, CNLD lutlai vialte khi union hluttaw si loin state hluttaw ah thimnak luh dih an i tim.\nCheukhat cu state MP hmunhma kha uico saruh cuh bang an i cuh, an mualpho beh. Miphun dawtnak lungthin he pakhat ai ngol rua kan ti, nain a chung muru in a zual chinchin. An aa-na an hmang veve i an i phuah veve. Khuaci an mui, saruh ruang uico rual an i seh bang.\nSalai Lungthli Tum nih Laitlang khuate bawmhnak a pek hna;Laitlang khuate ah rian zong a tuan kho ti lo i cawmtu fale zong a ngei lomi harsa taktak an tam tuk. Tampi cu khuami nih zohkhenh hna hlah sehlaw ei awk rawl hmanh a ngei lomi an tam lai, zoh ah zaangfak tuk an si hna. Kan pekmi hna lakah a vansang tukmi zong an um i mah bantuk hi cu thla 3 dan voikhat tibantuk bawmhnak pek than khawh zong kai zuam lai, dam tein ka um ko ahcun.\nHakha peng ah a harsa ngaimi chungkhar 144 cu 20,000 cio bawmhnak kan pek khawh cang hna. Senthang nichuah lei, Zokhua peng le Mie peng cu kan pek dih cang, ting 29 a dih. Tuzarh chung ah Senthang nitlak lei kal rih ding a si. Ka hawile Bawi Bik Thawng le PaTum Vawngtu nih nili le zaanli riah in khuate vialte an kal hnawh hna i an va pek hna hi a si.\nAn cung ah lawmh lo awk a tha lo. Fur lio a si caah lam a chia i an tha a ba tuk ko lai. Nain, harsami lung an lawmhter caah an thabat man a sunglawi khun ka ti. Thantlang peng lei zong zarhkhat riah in kal rih ding a si. Hakha peng nakin khuate a tam deuh caah a rau deuh lai, ka hawile zong an rethei deuh te lai. Caṭialtu: Salai Lungthli Tum


Salai Lungthli Tum lih le hrokhrawl in bia a chimnak phuan piak a si\nTulio cu rul bantuk in a zer mi, pengkhat le khat, khua le khat zong huat le ral a poi lo ah ruah in, a pate Zo Bawi MP tlinnak dingah kunraak bang a aumi Salai Lungthlitum a si.\nPaih sipuazi a tuah i aa ngol,election ahun phan nolh le a pate Zo Bawi caah ahman he lih he cawhrup in tlang a au piak nolh .\nApate Zo Bawi cu ai nek ngai rua, CNF/ lih le hrokhrol arak puh lio hna ah, a donghnak ah ka pate Zo Bawi nih a ka chimh tiah a rak phisin. A ngai ti ahcun Pu Zo Bawi nih mah bia kha arak chim bak lo mi si nain apuh le aa in ngam ko, a ruang cu MP a tlinnak dingah tlangau piak tu asi caah.\nCucaah Lai website pawl nih Salai Lungthlitum catial hi copy paste tuah ti hlah uh. Midang khua kar buai nak hmanh ai thlak huam mi si caah Laimi virus a si ti khawh si. Credit:Lian C Mang\nBe the first to comment on "Salai Lungthli Tum lih le hrokhrawl in bia a chimnak phuan piak a si"


Big Lizzie Queen Elizabeth Aircraft Carrier cu South China sea ah aphan ko cang, China nih zei dah a chim? – Kawltu Team\nJuly 31, 2021 Pu Tawn Mang\nChina nih an ram pawngkam ah ram hme um mi hna ramri, Rilipi ah an mah ram chung bantuk in an ngeih piak mi hi, ram tampi nih tha an ti lo caah, atu ah ram zei maw zat nih South China sea ah an kal hna, atu ah hin HMS Queen Elizabeth & carrier strike group hna cu, Indian Ocean, in Malacca Strait via le Singapore in Rilipi buainak South China sea ah nihin ah khan an lut cang.\nChina nih hin an pawngkam ah um mi ram hna he an irem lo ngai ngai khi asi, mah ruang ah cu an pawngkam ah um mi hna hme hna zong nih ifawnh in China thil tuah mi an duh lonak anrak au pi ve ko, asi nain China nih zei an rel piak lo ruang ah, US nih Asian NATO QUAD arak dirnak chan zong asi.\nUK £ 3billion aircraft carrier, dubbed Big Lizzie, nih South China Sea a luh hlan ah China nih warning apek cang nain, Britain nih hin warning a pek mi cu zeihmanh rel piak lo iin South China sea ah cun an lut thiamthiam khi asi, Chinese state media nih island pawng ah um mi, ram dang lawng hna cu an ram ah kuat cawlh asi lai tiah ati ko nain, Chinese academic nih cun The Global Times sin ah ‘China welcomes friends with wine but deals with wolves with a shotgun’ tiah a hrocer bak ko.\nChinese state mouthpiece Global Times nih report atuahnak ah South China Sea ah hin Military drills hmun 2 ah an ngei lai tiah ati, Big Lizzie hi Crimea rilipi in Russia thinhuntertu HMS Defender zong nih a zulh ve thiamthiam ko khah! Atu lio cu British zong ruah bantuk asi lo an ralthat ning cu, Russia le China hrocernak cu zei hmanh arel piak bak lo khi asi.\nAtu ah South China sea ah QUAD ram hna an luh mi hi, atu tiang China cu aholh rih bak lo khi asi, an kir hnu ah maw an holh te hnga? an kal taktak ah cun zei hmanh achim ngam bak lo khi, akal hlan ah cun, cu ti cun katuah lai, faktuk in ka leh hna lai tiah a hrocer peng mi cu, atu ah an kah ngam lo maw sihnga?\n← India ai awh in Japan ram Tokyo khuapi Olympics game ngeihnak ah akal mi Manipur Nungak Mirabai Chanu cu, Manipur Chief Minister nih tangka ting 100 apek,\nVairengte Palik station ah Assam Chief minister le Offial te hna cu case an file piak ve bak ko, →


Kawl Ralkap Nih Chin Ralkap Zeitik Hmanh Ah A Tei Bel Lo! - Chin Eleven News\nJuly 3, 2021 admin@chin11news.com Chin 0\nTlangcung miphun le kawlram ah CNA/CDF bantuk in a ralthami hriamtlai phu dang an um lo. Micheu khat nih CNA/CDF cu an ral a chia tuk ee. Ziah tutiang meithal an puah lo tiah a zailenmi an tampi. A ngaingai le a taktak ti lo ahcun CNA/CDF bantuk in a hodah khuapi chungah hriamtlai in a hodah kawl ralhrang a doh ngammi an um. CNA/CDF lawnglawng dawh a raltha mi an si hih.\nTachunhnak ah, Kayin, Shine le Yakhin tbk pawl khi zoh hna hmanh uh. An ram le an khuapi ah nihin tiang Kawl ralhrang an kap ngam bel tung hna lo. Kan Nih CNA/CDF cu an ral a tha tuk teh. Kan Khualipi Hakha, Matupi, Mindat le Hmun dangdang ah Kawl ralhrang an doh/ an kah lengmangmi hna hi, an ral a that tuk ning le Mipi nan thazaang a thawng nan ral a tha i, nan kan dirpi caah a si. Kawl ralkap nih zeitik hmanh ah CHin Miphun Ralkap a tei bel hna lo.\nRelchih Awk Tlak Cabia Dang:- Global Vanzang nih kan ram CDM caah tiin round khatnak ah UD $ 100,000 in a round 3rd nak tiang an khawlh thawh hnu ah atu hi a round 4th nak an i kawlh lio si.


NUG Ralkap Bu Training Ai Lim Cang Lung A Hmui Tuk E (+Video) – Buanchukcho\nMay 26 tiang kahdohnak 100 leng a chuak, ralhrangbu lei 100 deng an thi tiah KNU Brigade 5 chimhnak nawlngei Lt. Col. Saw Kale Doe nih hi ti hin a chim. “An mah lei BGF hna he fonh in kanmah lei ah thazaang an rak i chap caah kan karah buainak zong a zual, i kahnak zong a fak chin lengmang, A dai cang ti hrim a um lo. May thla thawkin nihin tiang voi 193 kan i kap cang” tiah a ti.


Thawngpang Thar – Hakha Cherry\nHakha peng sur khua cu mino CPDF nih an conh dih cang , misual ralkap luhchuah a ngah ti lailo tiah thong kan theih!\nA dikmi a si maw comments in vun kan chimthan te u. A si taktak ding a si ahcun cucu uar an um lawlaw bak an si.\nI kah dingin lai meithal in an bawh dih cang hna an ti.Khuachung luhchuah a ngah ti lo tiah Thawng kan theih. Fiang deuh in kan chimthan te u law a diktakmi a si maw si lo.Credit-J.TZT\nLeiba cawh silo tangka kuat kan rak hlam\nA luancia kum hra hrawng khan zalong te`n ram thumnak in chungkhar cingla rualchan tangka kuat khawhnak lam biatak in a rak awng. Pumpak in kuat a hau ti lo. Western Union in kuat i bank te ah hlam khawh si. Atu kuat atu hlam. A sinain, atu lio Kawlram pi buai ruangah kha hlan zalonnak vialte cu a pit. Atu bantuk caan chia chung kan um lioah pumpak in tangka kuat le hlamnak a tuahtu cung lawmh a um ngaingai nain, micheu tonmi hnihkhat chung´n lung a nuam lo ngaimi cu:\nHika ( ram 3nk ) in kuat tikah thaizing ahcun hlam khawh colh si, silole atu hnu suimilam 1 ti a si. A sinain, va hlam tikah zei bai. Nan tangka phan rih lo tbk. Nihnih thum hnu lawngah a hlam kho. Tangka va hlam tikah mithmai tha pek um lo, nan mi chawn bia nih le leiba cawhmi kan lo hoi. Nan bo rih ning. Tangka kuat hlam hleihlei lo ah zaangfah nawl a haumi zong nan um chap. Leiba cawh silo tangka kuat kan rak hlam khi a si. Nan tangka hramhram in hal zong a silo. A kuat man liam hnu mahle tangka hlam ko ahcun nan hmai khah zong si lo. Hihi zapi nan si tinak si lo.\nWestern Union le Ria : Kawlram chung tangka kuatnak hi phunphun in a um ko lai nain, hi hna pahnih hi Norway lei um nih hman bik a si.\nWestern union : Hi pumpak kuat tikah 35 000 – 40 000 kr tiang kuat khawh a si. Atu lioah tangka thleng cun, 1kr – 172 mmk a chuak. A kuat man 20 kr te a si. 35 000 kr tiang hna Kawlram kuat dingah cun a kuatman 300kr in 600 kr fai te khi a si.\nRia : Atu a cunglei he a khat. A sinain, hlawt ahcun RIA hi western union nakin a hlawt deuh. Tangka thleng zong tam ngai a dang. Atu lioah tangka thlen in cun,\n1kr – 179 mmk a si. Zeitluk tam kuat khawh zongah a kuatman cu 20kr a si. Atu kuat atu hlam khawh colh veve an si.\nA sinain, atu lio Kawlram lei tangka kuat pawl hi zeitindek tangka thleng nan zohning si hnga, 1kr -135 mmk a si i, a kuatman nih fak tak chap rih. umhar phen khuaruah.By-DK


Hi Sii Nihhin A Damh Khawh Ahcun Mask Cu I Hawh Viar Khawh Asi Lai! – Chin 11 News\nHi Sii Nihhin A Damh Khawh Ahcun Mask Cu I Hawh Viar Khawh Asi Lai!\nPosted By: victor victor April 30, 2020\nMask a rak si ko…Antacil zong philh hlah.\nRussia ram kha tuan ah mask ai hruk duh setsai lomi an rak tam tuk ve i, kha chung vialte tam lak an rak ichawnh lai tiah an rak zumh hna.Cikhat lo ah, Russia ram chung positive an karh taktak.\nMilu 1.3 billion umnak, mi a bubu in cawlcangh le khuasak a hmang vemi, China he zong ai ramrimi India a karhning a fum ngai. Khuapi chung an milu chah ning le an nun khuasakning he zoh chun ah rungrul a karh lo ti awk tluk an si.\nIndia ah cun, mask ai hruk lomi fung tuk le todir tuahter si kha mu.Australia lam cu mask ai hruk lomi vunraang an um leen ko hmanh ah, an cozah nih a rengh khawh ngai hna tikah, an karh lo ding hrim an si ko.\nJapan, Singapore mask an rak ihruk nain, an von daithlang, Nitlak lei thli nih a rak hlen hna. Positive milu Korea cungah an ikhawt.\nSouth Korea zong chim khawh si lo. Mask hruk lo an karh dom. Asia lei pawl ahhin Western style a uarmi an tam ve rih i, tutan pulrai kong tu ah cun, cu pawl cu an poi ngai.\nKawlram fel cem dawh si ko. A lang in kan hmuh, kan theih khawh tawk ah cun. Hakha i a pakhatnak bik positive an fimhlawm ning zong, an iralrinning a felfai tuk ti awk si. Zawtnak rungrul karh lo ding hrim in mah le si khawh tawk dirhmun in an itawlrel kho.\nUS ca lam ahcun, ṭih nung tuk rih si kho. An iruang lo tuk hna. Mask hruk an duh lo cu um rih seh, chim ngai lo le phung zul lo do-autu pawl hrim nih khan Second Wave caah a cii an rak thlah dih cang lai.\nKawlram ah cun, Antacil kan timi paw chon phun thli a um caan i dinmi sii, US ah cun Pepcid ti si rua, Europe lei ah cun Antacid ti zong in an kawh men lai, mah khakha a ṭha ko, ti si.\nZapi hman dingin “cohlan si cang” tiah thanh cu si rih lo nain, Boston le NY siibawi minthang pahnih nih “cohlan” khawhnak ah an hniksak lio a si. Hmai zarh ah cun fiang chom lai an ti. Antacil nih Covid-19 a damh ahcun, mask cu ihawh viar khawh si cang ko lai. Inn chung erh zong um ti lai lo. CREDIT: SALAI C ALEXANDER


Pastor Biak Hlem thawngtha bia (Part1) | NORWAY CHIN MISSION CHURCH Pastor Biak Hlem thawngtha bia (Part1) – NORWAY CHIN MISSION CHURCH\nPastor Biak Hlem thawngtha bia (Part1)\nPathian nih an Auh\nKhrihfa innchungkhar timi cu Van in a tla i lungkua in a mah duh in a pawt sawhsawhmi a si lo. Na chungkhar cu Pathian nih timhlamhnak ngei tein a dirhmi a si. (Gen. 1:28). Vawleicungah rel cawk lo bu an um. Tch. Khrihfabu, sianginn, sizung, NCCF, mino, etc.\nChungkhar cu thinlung he aa lo. Thinlung hi minung kan nunnak i a hrampi a si bantuk in innchungkhar cu vawlei cung bu vialte i an hrampi a si. (Gen. 2:7).\nChungkhar cu thinghram he aa lo. Thinghram cu rungrul nih a ei ahcun cu thingkung cu a tto. A ttoh lo hmanh ah a hnah aa dawh lo. A thei ei awk a tha lo. Mibu vialte i a hram a simi innchungkhar cu rungrul nih a ei sual ahcun cu mibu cu ………..\nKhrihfa chungkhar timi cu;\nMinung sernak hmun (Company) a si an ti. Fahrin men khi ti duhmi a si lo. Japan company chuak thilri cu Tuluk company chuak nak in kan tlaihchan deuh tawn. (Hlanlio Kawlramah). Na company in na chuahmi na fale cu sau a nguh i a fekmi, a thlarau Pathian sin phan ding tiang quality ngei tein chuah dingah na chungkhar a sertu Pathian duhmi a si.\nSianginn tiah min an sak fawn. Khrihfa nunnak sianginn (the school of Christian living); Nunnak sianginn (the college of life); ngakchia caah cawnnak hmun (the training ground for the child); le fimnak an i ton dihnak hmun (the centre of education) tiah min an sak hna. Cu sianginn i Khrihfa nunzia dawh le kan nunphung, ca le holh a chimtu saya/ma cu Nu le Pa nan si. (Deut. 6:4-9). Dawtnak ngei lo buin ca a chimmi saya/ma i an siangakchia hna cu zaangfaak tuk an si kha nan hngalh dih.\nSizung tiah an ti fawn. Sizung cu a dam lomi nih damnak duhah an panhmi hmun a si. Na fale an ziaza a rawk cangmi, Thlarau lei ah a pial cangmi, Chin nunphung, ca le holh a thlau cangmi (a zawmi) an um sual maw? Damthannak hmun cu na chungkhar kha a si. Dam ter than khotu sibawi cu Nu le Pa nan si.\nKhrihfabu hmete a timi an um. Khrihfabu cu Thlarau ti le rawl din le ei ah zarhkhat vawikhat kan panhmi hmun a si. Nangmah siseh, na fale si hna seh Thlarau ti a haalmi, Thlarau rawl a taammi nan um sual maw? Na fale Thlarau rawl a khim ter khotu tihaal di a riamh ter kho tupastor cu Nu le Pa nan si. (Matt. 18:6-7).\nVawlei cung ram hmete an ti. Kawlram uktu a that lo ruangah rammi kan aihraam i kan tuar. Rammi zawnruat tein uk hna sehlaw a va tha hringhran hnga. Chungkhar ram hmete a uktu cu Nu le Pa nan si. Na ukmi na fale an thlarau an taksa zawnruat bu tein uk dingah na chungkhar a dirhtu Pathian nih an duh piak.\nAn early heaven a ti an um fawn. Vancung pennak cu minunglungthin a umnak hi vawleiah ah aa thok (Luk.17: 20-21). Mipakhat nih ca a tial i Pathian nih innchungkhar hi vancung ah a ser ko nain kanmah nih hell ah kan ser a ti. Chungkhar ah vancung a ser lomi cu hmailei a ca zongah vancung a um hlei ti lo an ti fawn. Chungkhar vanram sertu ding cu Nu le Pa nan si.\n“Ka nu” “Ka pa” tiah auhmi na si thok in (nu pawchungah naute aa seem thok hmanh khan) “nangmah cu auhmi na si colh.” Abraham, Moses, Peter, Johan, Paul te pawl auh an rak si bantuk khan nangmah cu auhmi na si. Na chungkhar i company tha, saya/ma tha, sibawitha, Pastor tha, uktu tha le vancung ram sertu dingah Pathian nih riannganpi an fialmi na si.\nNang cu Evangelists te hmang in Pathian nih a dawtnak an hngalh ter.\nNa fale kha nangmah hmang in Pathian nih a dawtnak hngalh ter dingah “auhmi Missionary” na si kha hawi dawt.\nPosted on 27 January, 2015 by ncmc.\tThis entry was posted in Uncategorized. Bookmark the permalink.\n« 2014 in 2015 chungah\n2015 NCMC plan »


Min Aung Hlaing Cu Phaisa Kongah Faktuk In An Hlen Ko Cang Hih, A Thinhung Taktak Ve Lai - DUHNUNG PAR\nMyaungMya Peng Fimcawnnak Zung Rianṭuantu Cazi Nih Phaisa Ks Sing 200 Leng A Zaampi!: Ayarwady ramṭhen MyaungMya peng pengkulh fimcawnnak zung cazi rianṭuantu pakhat nih sianguktu hna khualtlawnnak ah hman dingmi phaisa kyats sing 200 leng cu a zaampi, tiah tualchung mi nih an chim.\nPengkulh fimcawnnak zung ah cazi ṭuanvo latu Non-CDM pakhat nih Non-CDM sianginn uktu le siangcachimtu khualtlawnnak ding phaisa cu thohpiak loin caan zeimawzat a rauh hnu ah zohfelnak tuah siseh tiah an ti hnu ah cu phaisa cu a zaampi tiah theih a si.\n“Phaisa zaampitu Cazi min cu langhter a si lo i, cazi rian lawng tlai loin phaisa zong a tlaihpiak chih hna. A phaisa kenmi cu tlawm tete in a hman hnu ah, cazin cu a dik ti lo caah a taangmi phaisa cu a zaampi. A dihlak ah Kyats sing 200 leng a si lai, tiah ruah a si. Sianguktu hna cu phaisa an hmuh ti lo caah an thin a hung tuk hringhran. Pengkulh fimcawnnak zung uktu nih cun cu thawngpang cu phozar loin a thuh,” tiah fimcawnnak zung rianṭuantu pakhat nih a chim.\nSAC kuttang sianginn onmi hna chung in Ayarwady ramṭhen hi sianginn kai mi a tambik an si i, MyawngMya pengchung zong ah sianginn dihlak onnak an tuah tiah theih a si.\nYeṬaShi Peng SAC Ralkap Le NTDF Kahdohnak ah SAC Ralbawi Le Ralkap 5 An Thi: Pako ramṭhen, YeṬaShi(ရေတာရှည်) peng GwayTae(ဂွေးသဲ) khua ah rallam a sialtu SAC ralkap le TanTaung(သံတောင်) thlanglei hriamtlai phu NTDF hna cu June 22, zinglei suimilam 11:00 ah an i kap i, cu kahdohnak ah cun SAC ralkap lei ralbawi telh in ralkap 5 an thi, tiah NTDF sin in theih a si.\n“A hlankan tein SAC ralkap lei rallam an sial lai ti thawngpang theihcia a si caah lampi ah rak bawh in kan kah hna. SAC ralkap lei ralbawi pakhat telh in ralkap 5 an thi,” tiah NTDF in ṭuanvo ngeitu U Moath Sait nih a chim.\nKaphnih kahdohnak cu minutes 25 hrawng a rau i, NTDF lei hnu an tolh ah, SAC ralkap nih hriamngan in an kah hna caah tualchung hriamtlai phu lei in ralkap pakhat hliamhma a tuar, sinain a hliamhma kong ah thinphan ding a um lo, tiah NTDF nih an thanh.\nKawlin Ah SAC Ralkap Bomb Puahhnawh An Tong I, Ralkap 4 An Thi: Sagaing ramthen, Kawlin nitlak lei Kawlin-Pinlaybu lam ah SAC ralkap mawtaw pakhat bomb puahhnawh a tong i, ralkap 4 an thi tiah theih a si. Nizaan June 21 chun Sml 12:15 tluk ah SAC ralkap hna cu khuachung ah security la in, Administration zung in palek camp lei an kir lio ah bomb puahhnawh an si, tiah The Secret Warrior Kawlin in rianngeitu nih a chim.\n“SAC ralkap pawl cu khuachung Aministration zung in palek camp an kir lei ah bomb puah an si i, ralkap 4 an thi. Pahnih cu a hmun ah an thi colh. Kaphnih kar kahdohnak tu cu a um lo. Pahnih cu siizung an phanh hnu ah an thi, tiah Non CDM siizung rianṭuantu sin in kan theih,” tiah The Secret Warrior Kawlin in rianngeitu nih cun a chim.\nBomb an puahhnawh hnanak hmun hi SAC ralkap nih an cawngh tawnnak hmun a si tiah theih a si. Cupinah Kawlin peng ah tlaih mi rithaisii hna cu mizapi mithmuh ah khangh a si tiah Kawlin peng zatlang uktu phu nih nihin June 22 ah an thanh. Sahbuan bawm chung ah senh mi rithaisii bawm 128 cu NUG cozah theihpinak in dirh mi Kawlin mizapi uktu phu, mizapi vengtu le humhimtu ralkap hna nih hmunkhat ah an khangh, tiah theih a si.\nMiphun Dawtu Pasaltha Nih Nunnak A Pek Than E, Bomb Leiah An Hruaitu Le Bochan Mi Asi\nTotal views : 3422807


Chinram Ralkap Nih Thangtlang Peng Kan Lak Hnu Lawngah Falam Peng Cu Lak Than Ding — Salai Ephraim Thawngpang\nChin ralkap nih ahmasa bikah Thantlang peng kan lak le control hmasa aherh,mah ticun Thantlang le apeng kha, Chin ralkap sakhan hmunkhuar ah kan hman lai i cu kan hmunkhuar cun Chinram pengkip laknak dingah sakhan nganpi ah ser le hman ding a si.Thantlang peng kan lak dih hnuah Falam peng kan lak lai,cun Matupi peng kan hei lak rih lai.Thantlang,Falam le Matupi peng,pengthum kan lak dih cun,a dang pengruk laknak ah a fawite ding si cang.\nFalam peng sakhan kan chiahmi phu nih Tedim le Tongzaang kha a tuk lai.Matupi peng sakhan kan chiahmi nih Paletwah a tuk lai,Paletwah alak dih khan Mindat CDF he ifonh in Mindat le Kanpalet an hei lak ve lai.Mahti pengriat kan lak dih khan,Chin state khualipi Halkha kha lak dingin an rak kulh cio lai.Halkha cu khualipi si caah ahnubik ah lak le tukdoh hau,ralhrang zong nih fektuk in an congh le venmi a si.\nRaltuk tikah khualipi lak kha biapi cem le teinak afehter tu si caah ralhrang nih Halkha cu chahtuk in an thuamh le kilvennak a ruang pakhat sive.A cunglei ka langhter bang,pengriat kha hmasa bikah lak timh in doh a si lai caah innlo arawk lai,mipi nih harnak an ton lai caah an tlizaam lai,hmundang ah va tlikzaam hau tilo in Halkha khua kha Chin ralzaam hna dornak hmunpi ah tuah le ser ahau.\nMah ticun a donghnak bikah Halkha kan lak cang lai kan ti tikah, kan lakcia mi peng pariat ah khan chikhat te chung, Halkha ummi mipi zaamnak le va dornak ah kan hman ve lai. Mah tite khan pengkhat le khat thlennawn le hmanthiam kan hau.Tio varal, ramlak le hmun hla pi va zaam lengmang hau ti lo khan kanmah peng le khua cia lila kha himnak hmunah ser thiam le hmanthiam kan herh. Raltuk tikah mipi himnak kha biapi cemah chiah a si caah Chin ralkap le mipi nih strategic ser le hmanthiam biapit tuk bang,thazaang nganpi pakhat le teinak lamhruai tu pakhat zongah aa tel ve.\nTagged Chinram Ralkap Nih Thangtlang Peng Kan Lak Hnu Lawngah Falam Peng Cu Lak Than Ding\nCNA le CDF Pasaltha Hna Sin Ah Nawlnak →\n← Hakha Ah Micheu Nih Inn Man Le Dawr Thil Man Ningcang Lo In An Karter Hoi


Azi cu Faiceu Journal website ah kum 1 leng thawnggpang a leh hnu ah The Chin Express (chinexpress.info, thechinexpress.com le thechinexpress.info) ah kum 3 chung thawngpang 2,000 leng a let/ṭial cang.\nMalaysia ah tuni lawngah Covid-19 mizaw 236 an dam i sizung in an ttin cang\nHniang Zi - April 6, 2020\nMalaysia: Tuni ah Covid-19 mizaw 236 cu an dam i sizung in an ttin cang. Malaysia ram pumpi ah Covid-19 in a dammi minung 1,241 an si cang. Malaysia Ngandamnak Zung director-general Datuk Dr Noor...\nMask man fak piin a zuarmi nan theih hna ahcun report tuah uh: Aung San Suu Kyi\nMah tangka hmunak caah hmaikhuh (mask) man fakpiin a zuarmi cu kan zoh sawhsawh hna lai lo, mipi zong nih cu bantuk an um nan theih ahcun report hna uh, tiah Myanmar ram ruahnak...\nMalaysia: Covid-19 in a thimi 61, zawtnak ngei hmuhchapmi minung 179\nHniang Zi - April 5, 2020\nApril 5 chun ah Malaysia Ngandamnak Zung director-general Datuk Dr Noor Hisham Abdullah nih Covid-19 kong thawngthanhnak a tuah i mizaw thar 179 an hmuh chap hna. Ram pumpi ah zawtnak ngeimi minung 3,662...\nMalaysia ah Kawlrammi an i vel i pakhat a thi\nMalaysia: Nizaan ahkhan Taman Pelangi ah a ummi inn pakhat ah Kawlrammi 2 an i vel i pakhat a nunnak liam. Kawlrammi 2 cu sehzung ah rian a ttuanmi an si, zuu an ding i an...\nUS um CRO nih Malaysia le India um Chin mipi caah bawmhnak a kawlpiak hna\nUS um Chin Relief Organization (CRO) nih coronavirus zawtnak ruangah harsatnak a tongmi Malaysia le India (New Delhi) um Chin mipi caah GoFundMe in bawmhnak a kawlpiak hna tiah kan theih. Atu lio cu Covid-19...\nKawlram ah Covid-19 in a zawmi 2 cu an zual tuk caah Ventilator an bunh hna\nMyanmar ram ah Covid-19 zawtnak a ngeimi minung 21 an um i cu chungah mizaw No. 15 le 16 cu an zawtnak a zual tuk caah cuap thli luhchuahternak seh (ventilator) kan bunh hna,...


Hrambik Lian's Blog: Online Catial in Phaisa Hmuh Na Duh Ve Maw?\nMiphun dang ahcun, cauk zong an chuah bal lo nain Online ah an uar-zawng cabia phunphun tial nak in a rum mi tampi an um cang! Zeibantuk boss tang hmanh ah an um lo, uktu an ngei lo i lahkhah petu bawi hlei zong an ngei lo. Anmah uar-zawng cabia phunphun kha an zuam caan ah an ttial i cu ticun mirum ah aa chuahmi an tlawm ti lo. Cucu zeitindah an tuah? Ho nih dah phaisa a pek hna? Kan nih Lai miphun nih tah, tuah cio khawh a si maw? timi tete tlawmpal in hun zoh ta tuah u sih.\nA. Catial in phaisa hmuhnak caah a herhmi thilri hna\nOnline in phaisa hmuhnak lam dangdang an um nain tutan cu Catial kong lawng chim ko rih u sih law mu.Online catial in phaisa hmuh a duhmi poh nihcun, Online ah anmah pumpak hmunhma (Site) pakhat khat an ngeih hmaisa a herh. Cucu a ngah khawhning phun hnih in a um:\n1. Phaisa in website cawk i kan duhning tein website tuahtu dawr ah serter khawh a si. A man cu a phunphun in a um caah zeibantuk website na duh aa fian hnu lawng ah chim khawh a si hnga. Mitam bik nih hmanmi website pawl hi cu kum khat caah US dollar 300 in 1000 karlak man hrawng hi an si hna. Cawk na duh ahcun na umnak kiangkap ah website sernak dawr (or) an phone number online in kawl i hlat hlai khawh a si ko lai.\n2. Phaisa dih lo tein online ah kan mah te in i ser khawhmi blog (website bantuk a si ve ko) an um ve. Hihi cu internet connection na ngeih ahcun na duh tik poh ah nangmah tein naa ser khawh peng. Phaisa cawkmi bantuk in duhning in tuah khawh a si lonak tampi nain catial aa thawkkaa mi ca ahcun phaisa cawkmi website nak in a that deuhnak zawn a tampi ve. Catial a fawi, admin page a dang in a um lo caah computer cung catial thiammi poh nih direct in tial thiam khawh colhmi a si. Cun, free tein ngah khawhmi a si caah sungh a um kho lo. Ser ve na duh ahcun keimah zong ruahnak hal khawh ka si ko.\nB. Zeitindah Phaisa cu an hmuh kun?\nMah tein website/blog ngeih i Catial tiang cu kan i fiang cang nain ho nih dah phaisa a pek hna? Zeitindah phaisa an hmuh? timi kan i fian rih lo caah hun zoh ta than u sih. Phaisa hmuhnak lam a dangdang an um ve nain mizapi nih hman khawhmi le hman bikmi phaisa hmuhnak cu "Caw-ngia" (advertisement) in a si ko. Vawlei cung company ngan ngan, riantuannak ngan ngan le a phunphun nih vawlei cung mi vialte nih kan sermi. kan tuahmi le kan thilri hi rak hngal hna sehlaw kan caw hna seh, kan fuhpanh hna seh, ti an duh caah hi ca i phaisa tampi dih kha an ui lo; an ngamh ko.\nCucu mi vialte nih hmanmi Google, Facebook tbk. company hna nih an hngalh caah an thil caw-ngia khawhnak hmunhma an serpiak hna. Tahchunhnak ah, tu lio catialtu tam bik nih phaisa hmuhnak ah an hmanmi "Google Adsense" hna khi Google nih thil caw-ngia nak hmunhma ah an sermi a si cuh! Hi bantuk hmunhma ahhin, riantuannak buu phunphun thilri le riantuannak kha phaisa phalh in an caw-ngia piak hna. Cucu, a cunglei ah kan tialmi website/blog ngeitu vialte an website/blog ah caw-ngia langhternak nawl kha an pek ve hna. Nain mi nih lenkai lem lomi website/blog ahcun caw-ngia langhternak nawl hi an pe duh hna lo.\nNa website/blog ah caw-ngia langhter ve na duh ahcun sawk (apply) tuah a hau. na sawk hnu ah, Google nih na website/blog an check lai i mileng an tam ko, a tlak ko an ti lawng ah an in cohlan lai. An in cohlan hnu mah "Ads Code" an timi te kha na website/blog ah na chiah lai i cu hnu ahcun caw-ngia phunphun na website/blog ah a lang lai. Cu bantuk in na website/blog ah a langmi "caw-ngia" cu na cabia a reltu hna nih an hmeh ahcun nang kha Google nih phaisa tlawmte an in pek ve. A tlawm taktak khi si! Voi 100 hmeh ah khin $1 hrawng an in pek lai. Aa cawn-be lo ngaingai!\nC. Kan Nih Lai Miphun caah phaisa kawlnak tlak si ve maw?\nKeimah ka hmuhning ahcun, nihin Lai miphun dirhmun caah hi bantuk in phaisa kawl hi riantlaih pakhat bantuk ngaingai i tlaihtlak a si lo nain riantuan pah, sianginn kai pah in va kemh chih awk ahcun a ttha ngai ko tiah ka ruah. Rum nak tlak cu a si har ngai lai, Laia reltu minung kan tlawm caah mu nain phaisa hmuhnak cu hmuh lo nak cun a tha deuh zungzal ti kha philh lo ding..\nA duhmi nan tam ahcun "free blog serning le phaisa hmuhnak caw-ngia sawkning" ka ttial than te lai..\nPosted by Hrambik Lian at 9:18 pm


Thantlang Myoma Market Sing 8000 Dih In Golden Development Group Nih An Sak Lai – THE CHINLAND POST\nThantlang Myoma Market Sing 8000 Dih In Golden Development Group Nih An Sak Lai\nSalai Elvis| 2018 March 27| Thantlang khuachung Myoma market cu Golden Development Group nih sing 8,000 dih in tukum April thla dih in rian hma an thawk cang lai tiah thawng kan theih.\nChin ramkulh cozah nih tangka tamtuk a dih dingmi a dangtein tangka chiahpiak a si lo caah a leng lei in a sa khomi papek an si lai ti a si caah a tubantuk in Golden Development Group nih sak dingin Chin ramkulh cozah sin ah saknak ca (proposal) an chiah lio a si.\n“Mah Company a ngeitu Pi Golden te nih anmah sak dingin tiah Chin ramkulh cozah sin ah ca an hal lio a si. Anmah a sa tu ding hi Laimi an si. Ramkulh cozah nih an hnatlak ahcun kaphnih hnatlak (MOU) minthutnak an tuah lai. Hnatlaknak an tuah khawh cun April thla dih lei ah khin rian an thok colh lai. Hi inn saknak ding a dih zong a buaktlak in sing thong 8 hrawng a dih lai an ti. A tu cu inn muisam lawng a chuah rih” tiah sipin Committee Chairman Pu Ram Khar nih TCP ah a chim.\nmarket sakdingmi design\nHi inn cu dot thum le cheu in an sak lai i a tangcem ah motor 20 naktlawm lo chiahnak, dot hnihnak ah anhringso, dotthum le dotlinak ah thilpuan dor le a cungcem cu a herhnak ca paoh ah hman khawh ding in an sak lai tiah theih a si.\n“Tangka an dih zat zong inn khaan zuarmi man lila in cham a si than lai. Inn khaan a man zuar ning le a zat zong tlawmpal ah Committee te nih biachahnak an ngei than te lai” tiah Pu Ram Khar nih a chim.\nGolden Development Group nih Chin ramkulh khuapi cheukhat khuali hrawngah Market sakding an ngeihmi chungah Thantlang hi pakhatnak bik ah sakpiak dingin timhtuahnak an ngei. Thantlang market a thar sakpiak dingin Vice President Pu Henry Van Thio avoi khatnak Thantlang a phanh lio ah khuanu/pa nih an rak hal bal cang nain, cung lei nih budget chiahpiak mi a um lo caah a tu bantuk in Golden Development Group nih sakpiak than an timh hna hi a si. Atu lio Thantlang Sipin nih tlaihmi market chungah thil zuar minung 30 nak tlawm lo an um tiah theih a si.\nGolden Development Group nih Thantlang market sak an timhmi hi dawrkhaan 100 tluk a um lai. Atu lio market thil zuartu cu caan karlak chung thil zuarnak hmunhma an zohpiak hna lio a si tiah kan theih.\nPrevious Hakah Ah Cycle Khawndennak In Mi Pahnih An Thi Colh I Minung Pahnih Sii-inn An Phan\nNext Kalay Ah Tar Zohkhenhnak Hmun An Sakmi 80% Lim Cang


Nanak Meaning in English, Nanak Baby Name Origin Gender Meaning Pronunciation Fresherslive\nNanak Meaning in English, Nanak Baby Name Origin Gender Meaning Pronunciation\nDoes Nanak Baby Name seem like an intriguing name for your baby? Learn Nanak Name Meaning in English, its origin and which gender Nanak Baby Name is most suitable for. Check through our list of names that are related to the name Nanak, names similar to Nanak and sibling names of Nanak. Also, read through a detailed numerology report for the name Nanak.\nRelated Nanak Baby Names\nNong, Ning, Nanook, Nunuk, Nanuk, Nainika, Neng, Nang, Naing\nNanak is a boy's name.\nSimilar Nanak Names\nRelated Nanak Baby Names Pages


RALHRANG LEI TTANG, CACHIMTU MEETING AN TUAH LIO AH BOMB A PUAK – The Chinlung Post\nRALHRANG LEI TTANG, CACHIMTU MEETING AN TUAH LIO AH BOMB A PUAK\nMay 5, 2021 admin Kawlram 0\nYangon Hlaing Tharya ah htahka (3) sianginn pawng ah bomb a puak.Nizan May ni 4 chun lai hrawng ah ralhrang kawlralkap kuttang ah riantuan mi cozah riantlai pawl cu Hlaing Tharya no (17) sang htahka (3) ah meeting an tuah. Cu meeting an tuah lio ah sianginn pawng te ah bomb a puak tiah mah ka sang ummi mipi hna sin in theih asi.\nMeeting an tuahnak a ruang bik cu Sya/sayamah pawl nih sianginn awn than khawh nak ding caah meeting an tuah mi asi. A biapi deuh mi meeting poah hi cu mah ka sianginn ah an tuah tawn. A tu hi a voi hnihnak meeting an tuah asi tiah mipi sin in theih asi. A khawngdeng mi cu an um lo tiah kan theih. Bomb a puah tlawmpal ah ralkap pawl an rak phan i security an lak tiah theih asi. Mizzima\nRelchih Thawngpang Dang. May 4, ah Britain ram London khuapi ah G7 ram hna meeting cu thok a si cang. Hi meeting hi ni hnih chung tuah a si lai. Thaizing an peh rih lai. Tutan meeting ah inntek a simi Britain nih hramhram in nawlngeihnak a latu ralkap (State Administrative Council) he aa pehtlaimi riantuannak vialte dantatnak le phihkharnak tuah cio dingah a chuahpi lai tiah theih a si.\nSAC sinah hriamnam zuarhnak phih ding le Myanmar mipi hna bawmhnak pek dingin Britain ramleng vuanci Dominic Raab nih biatung a chuahpi lai.Tutan G7 Meeting ah Myanmar buainak lawng si poin Syria, Taluk, Russia, Afghanistan kong zong an ceih lai.G7 ram hna cu US, Canada, Britain, France, Germany, Italy le Japan hna an si. Tutan G7 Meetingah Australia, India, South Korea, Brunei le South Africa ram hna zong an i tel tiah theih a si.\nRALHRANG NIH ATU NAI TE AH HAKHA UMMI PATHUM AN TLEIH HNA\nRALHRANG A DOHMI NIH RALHRANG ON MI SIANGINN KAI LO DING


Thantlang Khuami Thilri An Fir Timi Hi Bia Dik A Si Maw? Bia Dik A Si Ahcun! – The Cherry Par\nThantlang Khuami Thilri An Fir Timi Hi Bia Dik A Si Maw? Bia Dik A Si Ahcun!\nNovember 23, 2021 Cherry News\nThantlang Khuami Thilri An Fir Timi Hi Bia Dik A Si Maw?\nBia Dik A Si Maw? Thantlang Khuami Thilri An Fir Timi Ca Kan Hmuh. Bia Dik A Si Ahcun Mah Ta A Si Lomi Laak Cu Fir A Si. Fir thangchia, hal thangṭha ti a si. Mi pakhat thil ka hal a siang lo; a sianlo ahcun a tongh hmanh ka tongh piak lo ding a si. Asinain a sian lo zongah ka duh leh cuteh tiah hraamhram in i laak chih zong cu, hal lo, chimh lo in i laaknakcha cun aa ning deuh.\nAsinain kaa laak lai hih, timi chimh lo in i laak cu thlachiat ruah lo ahcun, Tiza hmanh cuai khawh a si dakaw. Tiza cuai khawhmi dirhmun i a dirmi cu MIFIR na si tinak a si ko.\nRalhrang 1 Nak; Tutan ah Thantlang khua cu inn le lo cu ralhrang hna kut in Inn tampi a ziam, an thilri ṭhaṭha vialte an laak dih ti kan theih. Zatlaak puicimh a tongmi cu chim lo an Lai hritlai Laimi vialte nih ngaih kan chiatpi tuk hna i kan tuarpi tuk hna va si kaw.\nRalhrang 2 Nak; Cu lioah nang nih vanṭhat tiphun in an thilri na rak i laak ve mi hi na kut thling tal a zaa lo maw? Rak i laak te u an in ti hna maw?. Ralhrang tuah sernak hi na caah vanṭhat ngai pei na si hi.\nOBIADIAH 1:12. Hi zoh tuah.\n“Na unau hna cu an van a chiat caah khan diriam in na um awk a si lo, Judah mi kha an rawk ni ah naa lawmh awk zong a si lo; Harnak an ton ni ah na nihsawh-awk hna zong a si fawn lo. 13 Kami hna cu an rawhral ni ah khan (an chawva va lak awk le An temhinnak kha nang i rak i lawmhpi awkah an khua chungah na rak luh awk a si lo) timi hi na hmu maw?\nHi rawlralnak hi Ralhrang 1 nak kut i a ziamh dih le an rawh dih a si ahcun rawk dih ko seh ca, Hi tluk lungfaak in an mitthli nih a luan hnawhmi an thilri hi nangnih a tongh hmanh na tongh ngam ding a si lo dakaw.\nRalhrang 3 Nak; A tuah sernak cun Ralhrang cu a si lo nain a biachim in ralhrang bantuk a si. Zeicatiah Thantlang khuami thilri hi an firmi a si lo a ti. Aa thawh i Ralkap hmanh nih cun pei an i laak ko cu Lai hawi simi nih an i laak cu Ralkap nih an i laakmi-nak in a ṭha deuh a timi an um hoi. Hi bantuk in bia a chimtu hi Thlantlang Township khuasa mi a si ahcun Thlanthlang khuami thilri va laak awkah aa thawh ve ding a si tihi a biachim ningin hngalh khawh a si. Cucaah Ralhrang hi, hrang 1, hrang 2, hrang 3 tiin pei an rak um hi.\nBiacah: Nikhat khat cu an ra kir te lai. Cucaah, Ei awk simi na ei ahcun na rulh ṭhan hna a hau lai, Ei awk a ṭha lomi thilri na laakmi a um ahcun, ṭhate in rak fim piak hna, Nikhat khat cu an rak kir te lai i cutikah na pek ṭhan te hna lai. Cuti i na tuah hnu lawnglawngah Bawipa hmaiah mitling na si lai na chungkhar-ah mawhnak zeihmanh a um lai lo.\nAn kir ti lo tilo a si le, an mitthli nih a luan hnawhmi, na thilri a silomi na sinah aum ahcun Bawipa mithmuh ah mifir le miṭha lo Cazin ah khumh kan si ko.\nTulio kan boruak; 1. Dawr ngei bal lo zong nih dawr an ngei cu chap ah thantlang dawr nak deng deuh in an zuar khawh (a zin um lo hrat cun a miak lawng te si kaw). 2. Thantlang i mi inn um TV lian lian kha tu ah cun a ngei tu si lo mi sin thantlang peng (vei tlang ) ah an phan dih cang.\n3. Thantlang rawl chumh nak pawng uu pawl zong a ngei tu si lo mi nih an hman pin ah dengtak tak in an zuar rih (khuate ah dawrtuah bl lo mi nih pawng uu dawr hna an tuah huar ko). 4. Thantlang ii inn zong nei lo dawr zong nei lo mi kha ni chiar thantlang ah an lut le cycle khat in balang ket tha tha cu an i purh hna (Thantlang dawr hngak an um ti lo ralkap sin ah an i cawk rua).\n5. Vawlei cawh in khur chung thil chiah mi le tang ka phum mi cu mah phum mi te bang khin a chuak cu an i awlh ngai (mah inn si lo mi inn kawmtang kip cawh dih). 6. Thantlang ii hni puan te te chiah ta mi zong nupi le fa le daw ngai bang mi ta pi kha kn nu caah kan fa caah ti hin a tha deuh thim in hei i phurh thup ko cu aw (an i fenh eih ah mi ta pi cu an i za in an i rem hnga hme maw).\n7. Thantlang dawr khan a hlei in siang inn sang dawr khan poh cu thantlang peng vei tlang le vei tlang nih mah dawr tlat in va tlat a si (dawr tuah nak zin an rak i thawh ve rua). 8. Thantlang inn ngei mi le thil nei mi hmanh Thantlang ah kn lut leng mg lo nan thantlang i inn nei lo thil nei lo mi tu hi an lut leng mg cu awh (ralkap lak ah thih ngamh bk in an lut huam ko).\nTial ah cun tial ding tam ko nain a fir tu ning zak lo in a hmu tu ning zak ti khi si le ka tial pah hin a fir tu ka mittlam kn suai hna hin ka ning zak. Lai mi chung in hi bantuk mi nung le chungkhar kan um hi khuaruah har kan si ko. lung re thei le har zat tuar in ral zam dir hmun kan dir lio ah tlawmpal te tel khi zang fah nak thin lung nan nei kho ve bak lo maw?\nSa hnger ni naa arfa tap naa kan si ko hih, Mi cheu ca cun sifah nak a chuak. Mi cheu cacun irum pi nak a si ko hih. Credit: Farthahlawn.\nNote; A si taktak lomi hna a ruahnak men in a tial mi a si ahcun Thantlang peng dihlak thangchiat le mual phoh bantuk a si caah amah hi fak taktak in hrem a hau hnga. Thantlang cu CDF le CNA nih an kulh dih cang fawn, Khuacung ah le ralhrang an khat hoi i luh ngam si lo an ti hoi. Ruah awk tam ko.\nCDF-Thantlang Hruaitu Minung Pahnih Nithum Chung Rawl Ulh In Thla An Cam. Upat awk an tlak na ti le Mipi caah thazaang a si na ti siah cun Page like le follow, Share kan bawm ve. A tu thla thokka, November 2 ah khan khua pakhat ah CDF hrauitu minung pahnih cu an va kal i nithum chung rawl ulh in thla an cam tiah kan theih.\nMin langhter a duh lo mi khuami pakhat nih a chimnak ah cun Thantlang CDF hruaitu kan khua ah an rak tlung. Kan khua zong ah CDF Training a tuahmi kan tam pah cazong ah an rak tlun hi a si pah lai. A rak tlung mi hi minung pahnih lawng ka theih hna, a dang zong i tal hna sehlaw ka thei lo tiah a ti.\nA nolh than rih mi cu, an mah herh ruang, trianing pek duh ruang ah le zeidah an lawh hnga tiah an rak kan vehfet rua tiah kan ruah. Nain, CDF hruaitu pahnih nih a tu bantuk in rawl ulh in thlacamnak an ngeih tik ah kan khuaruah an kan harter ngaingai. Upat awktlak hrim an si, upat hna lo awk hrim zong an tha lo tiah a ti. Hi rawl ulh thlacamnak hi khuapi in kan tuahmi cu a si lo. Nain, a hmuam mi poh cu kan ulh tawn ko a ti. A tutan rawl ulh thlacamnak hi nithum chung caan kan pek tiah a chim.\nZei herh hmanh ah kan rak tlung lo, nan khua ah rawl ulh in thlacamnak an ngei tawn tiah kan theih caah kan nih zong nan sin ah Pathian he biaruahnak ngeih le thangthat kan duh ve caah kan rak tlun mi a si ko tiah an kan ti a ti.\nRam le Miphun caah CDF kan unau hna ramtang ah khua a sa ko mi hna nih a tu bantuk in Pathian sin ah rawlulh in thlacamnak an ngeih hin mipi kan i lawm dih cio lai tiah ruanchannak he hi ca hi rak tialmi a si. A fiang hlang tein langhter zong kan duh ko. Nain, langhter awk a thatlo caah a si.\nCun, Jesuh cawn piaknak ah thla nan cam tik ah midang nih ka thei hna seh tiin nan cam lenmi hi a phungning a si lo, Satan duhci a si a ti caah kan langhter dih lonak zong a si. Rawl loin an umnak ah an thazaang a dihmi le mithli he ram le miphun caah an thla camnak cu Pathian nih theih piak hna sehlaw mipi ca tiang zong in hlawhtlinnak kan pek piak hram ko seh.\nNote: Hi thawngpang hi mipi sinah Voice Of Chinland nih langhter a duh ve lo. Nain, kan ruah lengmang tik ah mipi le CDF/CNA caah thazaang a kan pek khawh men lai timi ruahchannak he kan hun langhter mi a si. Credit: Voice Of Chinland\n← Ralhrang nih Khuate Cheukhat ah Ralkap Thazaang Chap!\nKan unau pawl an nunnak a him manh lawngte a si! Ralhrang pawl hi an mak chin ve ko! →


Tuni Malaysia Covid-19 mizaw thar 82, a dammi 168 | THE CHIN EXPRESS\nTuni Malaysia Covid-19 mizaw thar 82, a dammi 168\nSeptember 22 ah Malaysia ram ah Covid-19 mizaw thar 82 an hmuhchap hna i cu chungah 60 cu Sabah state ah a ummi an si.\nNgandamnak Vuanci Zung director-general Tan Sri Dr Noor Hisham Abdullah nih, “Covid-19 mizaw thar 82 lakah 72 cu ramchung ah zawtnak aa chawnmi an si i. 10 hi ramdang in a rung tlungmi an si” tiah tuni ah a chim.\n“Ramchung i zawtnak aa chawnmi lakah Covid-19 mizaw tampi hmuhnak Benteng Lahad Datu cluster he aa pehtlaimi 41 an si. Malaysia rammi 34 le ramdangmi 7 an si. A tangmi cu hmun dangdang in an si hna,” tiah Dr Noor Hisham nih a chim.\nSabah state i Semporna khua ah Covid-19 mizaw tampi hmuhnak Bangau- Bangau timi cluster thar pakhat an hmuhchap. Cuka hmun ahcun Covid-19 mizaw thar 5 hmuh an si.\nTuni ah Covid-19 in a dam i sizung in ttin termi 168 an si. Malaysia ram ah Covid-19 a umka in nihin tiang a dam cangmi 9,563 an si.\nAtu lio sizung pawl ah Covid-19 in a zaw liomi mizaw 665 an um.\nMalaysia ram ahhin tu kum January thla in Covid-19 zawtnak aa thawk i atu tiang ah zawtnak ngei hmuhmi dihlak 10, 358 an si cang. Atu tiang ah Covid-19 in a thimi 130 an si.\nAtu lio mizaw zual zohkhenhnak (ICU) ah mizaw 9 an um i, 2 cu hawi hlei in an zual caah cuap thli luhchuah ternak seh (ventilator) bunhpiak an si. – The Star


October 12, 2021 uk tinmang Uncategorized 0\nCamp Victoria nih, October 13,2021 zinglei suimilam 6;00am in zaanlei suimilam 6:00pm tiang Rawl-ulh in Pathian sinah kan Laitlang luatnak dingah thlacam sawmhnak miphun hawi sinah an langhter. A tu bantuk in kan Lai Ralkap hna nih Rawl-ulh thlacam in Pathian an i sawmh mi nih kan Chinram damnak a hmuhnak dingah cang hram ko seh. Thaizing Camp Victoria nih Pathian sin thla acam lai mi hi kan dihlak nih kan umhmun in cam pi ve hna usih.\nCNF/A cu kan biak Pathian thawngin nihin tiang harnak le ngeihchiahnak phungkip tuarin kan Nu lairam ca’h nunnak a pe mi pasal, nusal tha an si hna. A liamcia kum le caan chung vialte kan biak Pathian nih a humhim hna i, a tu ahcun kan chin miphun ca’h naisai kam hlah tiah, kan Chinram cu an dirkam cang caah lung a hmui kho tuk. Bawipa nih huhpheng chin ko hna seh.\nNihin kan kawlram dirhmun cu SAC ralhrang pawl nih hramhram in Uknak an lak tikah cucu kan miphun Ralkap CNF/A nih a duh lo i fak piin a doh cuahmah cang caah CNF/A hi thlacam bawmh zungzal hna usih. Atulio kan boruak incun Pathian lawnglawng hi kan himnak le kan luatnak bik cu asi ko. Mipi pawl nih Miphun ralkap kan ngeimi CNF/A hi an nundamnak ding le an thazaang a tthawngchin nak hnga Pathian sinah thlacam piak peng hna usih. Credit:Global Chinland


Malaysia Cheras Alam Jaya Sang Chinmi Nih Pawngkam Thianhlimnak An Tuah – TCN\nwritten by Laiholh Thawng September 29, 20193:00 am updated on September 29, 2019\nMalaysia Cheas Alam Jaya sang ummi Chinmi nih pawngkam hmunthur thianhnak an tuah.\nChinmi minung tampi an umnak Malaysia Cheras Alam Jaya sang ah a ummi Chinmi hna nih nihin September 29, 2019 ( Sunday ) zingpumh hlan ah pawngkam hmunthur thianh hlimnak an tuah hna.\nMahhi sang ah a ummi Chinmi nihhin kum fatin te kum khat ah voihnih lengmang in pawngkam hmunthur thianhhlimnak hi an tuah lengmang mi a si. Tuluk chung ah nihin hi a voihnihnak hmunthur thianhnak an tuah mi a si.\nCheras Alam Jaya sang ahhin Chinmi minung 600 hrawng an um. A tambik cu Hakha peng le Thantlang peng deuh an si hna. Mah bantuk in pawngkam thianhhlimnak tuah mi hi sipin cozah theih pimi a si caah an ramchung minung nih “Chin ralzam hna nih pawngkam thianhhlimnak an tuah” ti kha an theih ve, an hmuh.\nVawlei cung khoika kan umnak hmun poh ahhin pawngkam thianhlimnak caah sinpi cozah lawng rinh loin kanmah te cio in kan tuanvo a si ti kha kan theih cio ding a si. Cheras Alam Jaya sang ummi Chinmi hi an fel taktak hna, uar an um tuk hringhrang.\n0 Replies to “Malaysia Cheras Alam Jaya Sang Chinmi Nih Pawngkam Thianhlimnak An Tuah”


Rev. David Lah Pathian Nih A Umpi Ti A Fiang Taktak Amah Caza A Cuaitu Pa A Mualpho – Chin World News Evening\nRev. David Lah Pathian Nih A Umpi Ti A Fiang Taktak Amah Caza A Cuaitu Pa A Mualpho\nApril 20, 2020 April 20, 2020 Salai Van Thawngpang\nSaya David Lah tazacuaitu Phungki pa a hmual pho. Kawl biaknak Buddhish a kan nehsawh, Phungki pawl zong a kan zuam cawh ti ruang ah Magwe Phungki Kyaung Sayadaw nih Yangon Insein biaceih zung ah Saya David Lah taza a cuaimi cu an cohlan piak lo . An hnon piak caah Phungki pa cu a hmual pho ai.\nPhungki pa a lungfak ngaingai, hi bantuk Kawl biaknak zei a rel lomi tazacuaimi hmanh cohlan a si lo cun kan biaknak zei rel lo bia a si. An duh ning poh in kan soi ko hna seh ti he aa khat tiah phungki sayadaw nih cun a chim.\nMicheu nih Saya David Lah nih cozah phung a zulh lo caah tazacuai a si an ti nain a tak cun phungzulh lo si loin Kawl nih annah chuah mi tu khi a si. Phungki nih taza an cuai, an hlawhtling lo. Cun Sya David Lah le ahawi le pathum cu pawngkam zohkhenhnak phung lei in tazacuai an si nain Pathian nih a umpi hrim hna lai timi hi zumh a si.\nLami tampi zong nih SAya David Lah kan rem ziar lo nain Tulio Kawlram pi a hnintu le minung nunnak tampi a thlengtu Pathian saltha a si caah zumtu kan rian cu a ca thlacam tu a si awk a si. A soisel mi hna cu Kawl thluah tha lo nahchuah nak nun a ngeimi an si.\nA sual man si zei an ti nain tutan thil a tonmi nih David Lah dirhmun a santer lehlam te lai , Kawl phungki hmanh nih an tih cang i dakaw tazacuainak lam heh law tiah an kawl cu nain a biaceih zung nih David Lah a sualnak an hmu lo i si lai cu an cancell piak hna, Pathian mihman hi an rak bak ko. Credit: Saya Tluang Ceu Thang\nKhah! Trump Ai Sum Kho Ti Lo China A Phomh Taktak Cang China Caah Ṭihnung Ngai A Si Lai Hih\nBreaking News: Tedim Ah Covid-19 Ngeimi An Hmuh Ṭhan


Chin Mino Lak In Kan I Bochan Mi Salai Dokhar Luatnak Ahmuh Cu Lung Ahmui Tuk – Thechinlandtoday\nChin Mino Lak In Kan I Bochan Mi Salai Dokhar Luatnak Ahmuh Cu Lung Ahmui Tuk\nadmin June 30, 2021 Leave a Comment on Chin Mino Lak In Kan I Bochan Mi Salai Dokhar Luatnak Ahmuh Cu Lung Ahmui Tuk\nNihin ah Hakha palik thonginn in minung 37 nih luatnak an hmu i, Myanmar rampi huap in minung 2,342 nih luatnak an hmu hna. Credit: The Chin Journal\nRelchap;Nizan (28 June 2021) Kalaymyo khuachung Khristian thlanmualah minung 20 (Kristian minung 13,Kawl minung 7) vui an si. Kawlkulh Covid-19 center-ah minung 31 zohkhenh mi cu chuahter an si, minung38 hi an test hna i 28 sin in positive hmuh a si.Tuzing(29 June 2021) tahan bazar pawngkam hrawnghrang cu an tam deuh nak cem a si tawn nain rauhnak leng in bazar kai mi an i ning ngai, dawr ngak pawl nih nih mask cu an i huh ko nain kut hrawlh bel te an i bunh loh.\nTuzing(29 June 2021) nazi 7:15am ah khan chin mi chungin Doctor minthang kan i ngeih mi Dr.Sangkham kum76 mu cu cencer zawtnak in Tahan “F” Group ah a thi. Dr.Sangkham hi kawlram chin miphun chungin Literature le Pathian biachim thaim a si i, khua dangdang ah Pathian bia le ngandamnak kawng cu chim in a vak tawn.\nTahan lei in nichuah lei kam kawlkulh khua ah positive mi 38 an um.Home quarantine le sianginn ah chiah an si.Hall ah nichiar in Covid-19 zohkhenh tu Volunteer mi 15 an um tawn i, a herh nak paoh ah an bawmh tawn hna.Mask i hruk peng dingin tlang an au i, khualtlawng mi cu ni14 chung quarantine chiah an si.\nTahan in ni tlak lei ah Hmunlai khua lawmpi hrawngah Mask hruk lo in ai chawk mi an tam nngaingai.Khawchung ah zei poi lo ngai in an i chawk ngaingai hna,rian tuan zawng an ngawl lem hlei lo tiah theih a si.\ncredit;The Tahan Post\nTuchun Cu Hakha Thongtla Minung Sawmli Renglo Ruahlo Ah An Thlah Hna →\n← Thawngpang Tha,France Ram Cingcing Hi Kawlram Zawnruat Tu An Rak Si Ko Hih


DONALD TRUMP DIRHMUN CU LUNGRAWK TAKTAK A SI KO CANG – The Chinlung Post\nNevada State cu tuan tein Bidden nih a tei lai tiah rak ruah ciami a si i, a cheu nihcun Future Blue State an timi a si caah, Bidden caah hin 99% a sure tluk a si cang. REPUBLICAN hi kan ttanh tuk cio hna nain Trump hi cu a si kho deuh rua lo hi ta! 2024 tu ah Mike Pence dirpi ding tu in hngak a hau ko lai.\nDemocratic nih Presidency cu an tei ko lai nain Senate ahhin Republican thiam hi an thawng ko lai. Cucaah, check & balance a um kho thiam lai tinak a si. House of Representatives ahhin Democratic nih an tei tthan khawh men rih nain atu tiang vote an relmi ah Democratic an tla i Republicans an kai ve. Zacang Cinzah.\nUS Thimnak ai thlen ahcun prophet mimi nih aphuanmi hi ahman taktak ko lai. Prophet mimi nih a chimmi cu Tutan US president thimnak konghe pehtlaiin aliamcia June thla hramthok ah kan Chin or Mizo nu pakhat nih a chimning ahman ko asi ahcun buainak taktak a chuak te ko lai. US thimnak konghe pehtlaiin prophet T. Lal Hma Chuan (Mimi) nih a chimmi tutiang US thimnak konghe pehtlaiin a vun i khat ngaingai. Buainak thawngpang tete theih dingmi atam ngaingai.


***Vakok.Lian***: 4. Free And Fair Election 2010? (Pumpuluk Thlirnak)\n4. Free And Fair Election 2010? (Pumpuluk Thlirnak)\nBy, Thang Ning Kee\nKawl Ralkap nih cun November 07, (Sunday) 2010 ni hi Election ni caah a phuang cang. Mah ni ah cun zumtu khrifa (Christian) hna caah cun Biakin hna khar tiang kha kan herh laiih biaknak khuarkhirhnak pakhat ah kan caah cun a tla cang. Biakin kan khar thenglo zong ah lungnuam in an pum kho hna lem lailo. Zei ah Sunday ni kher an hril mi nih hin biaknak le a mipi hna zawn an ruatlo bak kha alang. Aungsan Suhkyi an chuah hlan ah Election tuah man antim nih hin a mah an tihnak alang ter. Sukyi a chuah hnu ah cun thil a danglam khomi le mipi ih Sukyi an zumnak langter an ttihnak siin alang.\nElection ah a lut dingmi hna cu August 16 in 31 chung hrim hrim ah hming pet ding le pawisa ting 5 kyats 500,000 pet cih ding ti asi hawi. Zarh hnih chung ah Ram ai awh tu ding kawlnak le timlamh nak ding caah can a tawi tuk. Timhlam can neilo dingin a tuahnak hna hrim hi asi. â€¦â€¦\nAuak hluat taw, Peopleâ€™s Assembly (Lower House) Constituencies caah 492 in 330 ah an tum ter ih Athet hluat taw National Assembly (Upper House) Constituencies zong State le Divission pakhat ah hlei hnih (12) cio rampum caah 168 lawng ah an tuah ih Chin miphun caah Lower 4 le Upper ah 1 kan sung tinak asi. Asi nain Myone (Township) tampi a neimi State cheukhat le Division chuekhat hnakin cun Chin State hi kani miat deuh nain rampum puluk hei zohtik ah Ralkap nih fawifai teih a uk khawhnak ding lam a tuah tiin hmuh khawh asi.\nAtu te Ralkap caih a biapi ngaimi strategy thar a tuahmi cu, Border guard agreement a tuah duhlo mi lakih tha a thawng cem Wah (UWSA) le a hawi Mengla(NDAA-ESS) pawl August 20 ah a tawng than hnaih nanmah ramkulh chung ah Election nantuah lai tiah bia a ceihpi than hna kan zoh tikah Kawl ralkap acozah nih hin biarum in a ngahlo ah bianem in a duhmi ngah ding kha a biapi ah a chiah ih lih le hrawk hrawl dik le diklo hi a caah a biapi tilo tinak asi. Border guard an duhnak ding ah rorum ngaiin bia a ceihpi hna ih an ngahlo tikah a biarum bantuk in le a do ngam tak tak hna lo leng ah a tu nemtein Election lut ding ah a va liam hna cu mi pangai caah cun ningzak za asi. Mipi hmai zong ah ningzak an hngalh tilo. Culio ah ralkap acozah nih zeitik hman ah Rohinja (Muslim) pawl Kawlram mi sinak pet aduh ballo hna zong Arakan (Rakhai) ramkulh chungih Puti Tuang le Mawngtaw hna ah anmah vote thlak ding ah a liam hnaih ramsihnak zong a pe cuahmah hna ti asi. Atulio Kawl ralkap ih a kal ning ah hin a hlan ih a ral hna zong Federal Union a au lo ding mi le Ralkap uknak hnai hnok terlo ding mi poh cu misual ansi zong ah ramdang mi ansi zong ah vote pe dingah a liam cuahmah hna cang. Ram le Phun neitu le mi ding mifel asi zong ah long term policy ah Federal Union le Democracy phung hram fel a kal than ngam dingih a hmuh mi poh cu a duh hna baklo tiah afiang ngai.\nKhatta leiah hei zoh u silaw, Dr. Tu Kya ih Kachin Progressive Party hi Election caih Tlangparmi hna lakih list a pe hmasa cem lei asi nain KPP lawng silo Kachin party pathum bak a tu tiang register atuah ter hnaloih Wah le Mengla pawl register tuahzawng a timlo mi amah nih a va liam hnaih luh ter a tim hna kan zoh tikah, mah zawn te ah hin mi tampi ih an hmuh khawhlo mi Kawlram caih long term policy ih a biapi mi biahli (bia thup) a lang ter. Hei check hnik u sihâ€¦. meithar he kahawk lo dingih agreement a tuahmi pawl lakah hin Wah pawl hi a thrawng cemmi ansi ih Border Guard agreement tuah ding ah Kawl ralkap a sung nak hi Wah ruang ah asi ti kan hmu kho. Biana bia ah Wah nih Border guard agreement hi hei pawmpi bang selaw KIO thawkin a dang pawl kha cu anduhlo zawng ah tharum hmangin a tuahter hrim hrim hna lai. Asilo ah KIO le a dang pawl nih agreement an tuah khawh ah cun Wah lawng kha cu tharum hmangin a tuah thiam thiam pi men lai. Wah he a dangpawl an kawp ah cun Kawl ralkap nih tharum hmangih tuahter hna kha a hei ngam tak tak lo tikah KIO le adang pawl le a hei biak thul ih a ngahlo hnu ah a tu Wah le Mengla pawl Election lut ding ah a nem nakin a va liam than hna. A ruang cu atu election a lut ding party cheukhat nih anduhlonak an au nak thawng arak ngan deuh deuh tikah a ral lakih zeiti hmanin a tuah kholo mi Wah pawl va liam hna ih Election lut ding mi party pawlih lungkimlo aw thawng cu rehter (thing) a tim than. Achan cu Wah le Mengla an kawp ah cun constituency 5 a neimi ansi caah Kawl ralkap caah a biapi ngai. Kawl ralkap caah Kachin zeiah tihtlak cem asilo nain Election caah a ttihcem le Wah hi ttihcem tlak asi nain Election caah a ttihloih lut ding ah a liam than kan zoh tiakah,,, Kachin pawl hi Nyawng Hne Pin Nyila Khan ah siseh, a zei can poh zawng ah an chimmi hi Federal Union siding le Panglong agreement hmang than ding hi an chim cem le kalpi mi asi caah Dr. Tuu Kya pawl hi Election ah an lut khawh ih Kachin State ah an cah sual asi ah cun Parliament ah anral asithiam thiam lai ti an hmuh caah asi. Biana bia ah Chin party hna le Arakan party hna hi zeihman Ralkap caah ttinung mi statement an ngeilo tikah ah cun an State chung ah an rak cak hnu ah Federal kawng hna Panglong agreement kawng hna cei than an tim zong ah Election hlan ah nan chimlo mi le nan lungkim ciami bak cu zei hman nan chim kholo ati hna lai, Dr. Tukya hna rak tei bang selaw adang pawl he Parliament ah ani kawp than lai caah Dr. Tu Kya pawl hi a tih cem nak asi. Kawl ralkap nih hin a caah khua sau a ruat cia asi, a sawh sawhin a caah thil a tuahlo ti kan thei ve a hau (an zial thiam ngai ngai). Wah pawl hi hei zoh than u silaw annih cu Tlangpar miphun dang hna bangin Federal Union hrim hrim a timi hna ansilo, ram nei a timmi hna an si caah an duhmi an hmuhnak poh ding caah cun Kawl ralkap he zong a lungkim kho dingmi ansi. Cu cu Kawl ralkap nih a thei caah Border guard agreement caah dawnkhantu No.1 asi ti a thei nabu in Dr. Tuu Kya hna zong Election caah party register a tuah ter hnalo lio ah a mah baknih election lut ding hna ah a va liam than hna, Tu Ma Neng Ko Ma Neng in I hlen zungzal in Kawl ralkap nih a tuai pi hna ko hih. A dawng cem ah a hodah teitu, zoh a nuam lai. Wah hna cu township 5-6 hrawng an nei khawh ah cun state an siar laiih Talukram chungih a cep(tawt) tukmi an mipi hna an rak luhpi ding hi an aims ngamcam asi, taluk nih cu cu bawh phahin Kawl Ralkap cu a ven (bawm) peng nak zawng asi.\nKawl rakkap nih atu lio, tlangpar miphun pawl ram kulh a buaipi cem mi hna hi Kachin, Shan, Karen le Mon pawl ansi. Rakhai (Arakan) le Chin ramkulh hna kha cu Election caah a zalian cem mi ah a hei chiah ko hna, tulio kan zalian nak hi Election adih tikih thawng kan tlaknak ding asi lai tihi thei cia kan um ah cun lunglawm tlak asi hnga. Arakan ah cun acozah le Election duhlonak an au aw cu a tam nain an miphun aiawh tlakih Ram Ralkap aw Statement le thil phut a um khawh lo caah asi cem. Atu Tlangpar miphun pawl lakih a ttih cem mi hna hi an miphun aiawh tlak ngaiih political platform aneiih ralkap thrawng a neimi hna hi a tih hna ih a buaipi lio hna cu an si. NLD le Tlangpar mi hna hi awkhat chuahih kut tlaih awk nak ngai ngai a umlo mi zawng Kawl Ralkap van thatnak asi. Cu caah pakhat hnung ah chiahin pakhat hmai ah phorhin a hlen hna tawn. Kawl ralkap ih diklonak cu kan chim ih a dih kholo bangin a fimnak le zialnak zawng cu tawp kholo in an thuk cangih hram an hnget cang caah anamh lam ah cun an sawh sawh velo ti thei dingah a tha. (NLD lei siseh opposition groups dang hna siseh, tlangpar miphun leader hna zong siseh Kawlram thatlonak kong cu vawlei pum ah an aupi hna nain 2008 constitution kong hmailei ram hruai le uk ding phunghram tihnung ngai asimi le mipi le a bikin tlangpar miphun hna caah phun thlauhnak tiang a um ti kha ramdang ram uktu hna fiang ding ah an hna an thlak kho hna lo hi a pawi ngai ngai, zeiah tiah Ramdang uktu tampi nih Election a um phawt ah cun mipi nih Ralkap an hril lailo ih an duhmi an hril khawh lai tiah an zumnak hi Kawl Ralkap caah a myiat cemnak kha asi. A ngai ngai ah Kawl ralkap hna nih anmah hrim tling dingah a phun phun in mipi hna an thlen hna le an force hna ti hi ramdang mi le Uktu hna tampi nih an hmu hluh kholo caah Kawl Ralkap a thatlo an thei nain Action lak ding ah cun Election pei a tuahpi cang lai tiah hin an vaivawin nak hi asi.\nThe Nation News (Bangkok) nih cun Kawl Ralkap ih 2010 Election hi nihin ni tiang vawleicung pum puluk ih ngaihsak (a buaipi) cemmi asiko tiah a phuang. August 16 niah Bangkok Post nih cun Kawl Ralkap ih 2010 Election cu pawmpi tlak hrim hrim asilo, Kawram mipi pawl le vawlei pi hlen ih Kawram mipi hna zungzal Ralkap thang ah canter timnak men asi tiin a chuah. Cu hna lawng silo The Independent (London), Telegraph (London), Tim of India, The Hindu News, The New Nation (Bangladesh), The Guardian (London), Los Angeles Times (USA) hna nih fak ngaiin an dem leng ah ram tampi Media le News pawlnih Kawl Ralkap ih 2010 Election hi Free and Fair asilo nak kha an aupi cuahmah lio ah Kawl Ralkap cu a zei pawiloin a duhmi tuah dingah hmai cu a hei nawr ko hih. (Tulio bak kha cu Election kong kan ceih zong ah History hna ceih tamloin 2008 ih ram uknak phung hrampi le Kawl ralkapih 2010 Election caih opposition groups le tlangpar miphun hna le an ralkap hna cungih a hlithup le thiam ngaiin a tuahmi strategy hna kong hi pholang kho hna u sihlaw mipi hna ca zawngah san a tlai deuh lai tih zum a um ngai)\nKawl ralkap ih amah nawl bakih a tuah mi 2008 ih ram Uknak dan hrampi nih Ralkap nih a zungzal a Uknak dingih a nemhngeh fiangnak pawl kan zoh tikah,\n1) Article 1: 6 Ralkap nih ram politics cu a hruai lai\n2) Article 1: 14 Ralkap cu rampi, State le Division tiang uknak ah a tel lai.\n3) Article 20 Ralkap pakhat lawng a um laiih ram ralkap he petlaih mi poh cu zalawn tein khua aruah dihlai.\n4) Article 60 (b) 3 Ralkap cu ram uk nak step poh ah a tel dih lai.\n5) Chapter 7, article 338 ralkap pakhat bak tilo cu zei budang ralkap hman um asing lo.\n6) Article 412, 413, 419 Emergency canah ralkap nih Aana ting khawhnak constitution nih a pet leng ah can tiam umloin ram cu Ralkap nih uk khawhnak nawl a pet.\n7) Ralkap cu ho hmannih mawhpuh tuahin ati buai hna a hnawk kho lai lo\n8) Article ralakp he a pehtlaih mi poh cu Raluk Bawi nih bia a ceih lai\n9) Chapter 4, Article 74, 109, 141, 161 ram uknak Parliament ih 25% cu ralkap nih direct in a lak lai.\n10) Article 115, 147(b) ral veng nak, lung chung zei ralkap kong hna cu ralkap lawng nih bia a thlak lai.\n11) Article 121(k) Ralkap cu special opportunity pet ding\n12) Article 20 Ral vengnak, lung chung zei, ramchung kong le ramri kong hna ah siseh, Article 212 , 234 ah Vonkyi chuk dawttu hna sinak pet nak ah ralkap chung mi lawng pet hna ding\n13) Article 262 State, Division ralveng nak le ramri kong hna cu Ralkap lu cem (Ka kawi zei usi chuk) lawng nih a ceih lai\n14) Article 258 Ralkap ih a hmunpi asimi Nei Pyi Taw Council cu Rampi ih a sang cem nawlnei nak a si lai\n15) Emergency caanah chapter 11, Article 412, 413, 418, 432 ah rampi ih dan tuahnak, UKnak, rorel (biaceih) nak pawl cu ralkap nih a lak dih lai ih can tiam umlo in Aa Na Ting khawh nak zawng a ngei ter.\n16) Chapter 14, Article 443, 445, 447 ah ralkap ih ro ngahnak/ a hmaiih acozah ih dan tuahmi hna, strategy pawl hmang kho dingin a tuah piak caah 2008 Kawl ralkap ih rampi uknak phunghram pi cu Ralkap hmuhnak, ralkap dirhmun in Ralkap nih Kawlram zungzal in zungzal a uk khawhnak ding caah an tuah mi ti hi a fiang cik cek koN\nNote: Aliam ciami Election vialte kanzoh tikah Kawl ralkap acozah nih mipi attih hna ballo ih a duh pohin a nawlin a tuahhnawh hna,â€¦ Tu tan ah hin cun mipi lak ah a mui le a zia a thlak nak kan hmuh khawh hi buainak thim lakih mipi caah ceunak hmete a rak lang cang ti khawh asi. Ziah tiah,\na) Election ah a tling khawhnak hnga thi dengin mipi a nem in siseh a rum in siseh a tlawn hna, chaw le va hna a pek hna, Election ah sung khawh asi tinak thinlung thar an nei.\nb) Kawl ralkap acozah poh nih Rohinkya (Muslim) an duh ballo mi hna zawng rammi sihnak le vote pein a mah vote ding ah a liam kho hna cang.\nc) Border Guard agreement caih amah caah lamkhar tu cem Wah hna kha chin cia bantukin an ramcin ah Election tuah ve ding ah a liam hna.\nd) Tlangpar miphun lakih background a nei deuhmi hna kha Election ah a ttih ngai ngai hna cangâ€¦. ih a hlan ah ttihnak a nei ballo mi kha Kawl ralkap nih ttihnak a nei kho cang mi ah hin Ram mipi ca hmailei Hope cu a um dawh cu asi deuh ko, a can belte a rau hnga maw, a naih laidah?\nPosted by L.VanBlian_blogpost.com at 6:26 PM


Falam Peng Parte Khua Chungah Ralhrang Pawl Neh Nang Le Cawlcangh Nih Cu Dah Ngai -\nHornbill May 11, 2022 1\nFalam Peng Parte Khua Inn 6 SAC Ralkap Nih An Khangh!Chin ramkulh, Falam pengchung um mi Parte khua inn 6 cu nizaan May 10 ah SAC nih an khangh, tiah khuachung mi nih an chim. Parte khua cu Falam-Kalay motor lampi ah a um mi khua a si i, inn 90 leng umnak khua pakhat a si.\nSAC ralkap hna cu May 9, ah Falam in an chuak i, nizaan May 10 ah cuka khua ah ah cun zaan an riak, tiah theih a si.SAC ralkap hna le Chin mizapi vengtu ralkap hna karlak ah fak ngai in kahdohnak a chuah caah, Falam-Kalay lampi ah ummi Parte khua le Lungbang khua mipi hna cu a himnak hmun ah an zaam hna, tiah theih a si.\nRelchap: Hi kong he pehtlai in,\nKMSS nih an riantuanmi (project) kong he pehtlai in SAC thawngthanhnak an ngeih lo caah atu bantukin an luh hnawh hna hi a si tiah min langhter awk tha lomi sin in kan theih.A hlei khun in, “Khuate lei ah chimh ding a simi Education project cu SAC nih an kham tuk caah Education he aa pehtlai mi thilri an kawl.\nAsinain, an hmu lo tiah theih a si.Hi kong ah felfai deuh in a sicanning le thanh awk tha vial thanh khawhnak caah kan hlat cuahmah lio a si.Atu bantuk in, KMSS hi 2021 March 11 ah Ralkap lei tang hlethlaitu (Sa-yah-phah) le ralhrang minung hna nih an rak luh hnawh bal cang hna. Cu lio ah, zing sml. 10 in zaanlei 5 tiang tluk, KMSS zung chung i a ummi catlap vialte an rak zohfel dih tiah Chinland Guardian nih a rak thanh.\nKan hnu kum KMSS zung an luh hnawh lio kong he pehtlai in le cu lio thil sining a theimi pakhat nih, KMSS zung lutlai he kan rak i chawn. An rak luh hnawh ko hna. Hi lio ahhin, Ralkap lei Sa-yah-phah nih KMSS zung a umnak hi an rak thei lo i, Hakha lamton hrawng ah Facebook cahmai hmuhsak in mi an rak hal hna nak kong the Chinland Post ah a rak chim bal.Cozah a thlen caan a cu cang bantuk in, NLD chan ah NGOs le INGOs pawl nih riantuannak nawl an halmi zong a dih cuahmah i, MOU a thar in tuah a herhmi le riantuannak nawl halmi (registration) a thar in nunter a hau mi zong an tam ngai cang tiah theih a si.\nPrevious Post: Ralhraang app thar tuah ve cu nikhat-hnih hman a awh lo\nNext Post: CNF/CNA Headquarter ah Nu hna kong ceihhmainak ngei\nDictatorship must fail.


India home minister:Nih kawlram kong a chim ve cang hi. – Lai Lungrawn Post\nMizoram le Manipur ah kan ram in ralzam hna kong ah India Home Minister nih a chimh mi’Indian cozah nih kawlram buainak i a rak zam mi ralzam hna sii-ai leh um-ei nak pek le bawmh dingin ready kan si.A sinain, ram pahnih ramri kong a si caah kan duhning in kan tuah khawh lo.\nUmnak hna sak piak i, bawmh dih kan duh. Amahbelte cu Dan lo in ramri pet hi kan thlawp lo Chin post.India Home Minister Amit Shah\nRelchap duh mi hna caah:CNF a soiseltu hna khi, mi tampi an si lo. CNF zong a bawm bal theng ve lo mi,negative leideuhin thil a hmu tawn mi, mi bonlo, khuaruat kho lo deuh, mi luala deuh an tam.Cathiam an si hmanh ah mini caah hman awk tlak lo cathiam pawl, mah zumh in aa zum mi pawl deuh an tam.\nCNF cawlcanghnak caah hin ruahnak petu- Kawl ram chung ah siseh,Ram leng ah siseh,kan mifim hna le,Krihfabu hruaitu hna le mi bu hruaitu hna nih ruahnak an peek mi hna zohchih te in a cawlcangh mi an si ti kha thei uh’Mi luala pawl a au Len mi luklak aw an kha zei ah an rel lai lo’A au Len mi pawl khi CNF thazaang a tthawntertu an si bal fawn lo catial tu Thla thawng hlawn khirh.\nThawngdang a si:Chin miphun dothlennak ah kum 33 nganfah nak phun kip tuar buin kamseh bu he miphun caah nunnak aa pe mi hna CNF/A kan duh poh in kan soi hna an thang kan chiat hna an tlin lo nak a phunphun in an kong kan ttial kan aau hnawh hna mi hmuh ah.\nlung a nuam lo taktak khi asi Chin miphun hna fak deuhpi khuaruah cu kan herh ko rua hnit apih lio lung afah lio ngeih achiat lio ah cun pakhat le pakhat i uhttanh cu a phung asi’Asi nain zei khua tuak tan lo tuk in duh poh i CNF/A kan pa le kan soi sel ngam mi hna hi cu ningzah taktak awk ah khin ka ruah.kan ning zong a zah taktak awk asi fawn.Miphun caah lungfak ngai in ai aau ter len mi hna nan um nak khan rak tlung u law nan mah nih doh hna ngat uh.CNA lawng cu nan fial hna.mah tluk nan ngamh ko ah rak tlung ngat uh\nNan tangkaa nan Dolar khan maw CNA hi sal bantuk in duh poh fial phun ah nan ruah hna’Ramle miphun ca ah. Ram ttha na phak hlan ah khan din hang le meh cu chim hlah rawl lo le ti lo in miphun caah zei can dah an rak temh tuar ti tah na ruat bal maw’Nan ning a hngal tuk Nan duhpoh ti ding le rian fial ding mi zawng an silo.Miphun dang hriamtlai pawl an miphun nih CNA nan tihna bantuk hin an ti hna ka thei bal lo Pasal ram le miphun caah ka pum kaa pe na ti ko ah Aau sawhsawh ti hlah\nram chungah rak lut law kan ral asi mi kawl ralkap hi kan doh tti lai ram dangah nai um nai um i duh poh uico bang bo sawhsawh kha Pasal rian zong asi lo mifim rian zong asi lo’Ram le miphun na dawt taktak ah cun .rak tlung. aau len ti hlah.Lai Ram\nA rel rilo mi hna caah:Atu lio kan kawl ram cu Rampi ral a tho cang ko i,CNA ah Chin mino luh a herh lo.Laimi cu ramvai sakkah miphun kan si caah, nanmah khuacio in ral an rat sual ahcun ready tein um kha a bia pi bik ko ziah ca tiah ti ahcun CNA ah kan kal dih asi ahcun Nu le ngakchia, Nutar putar kaltak awk an tha lo, cun khua te kip a humhak tu an um lai lo caah, fak piin kal tak mi harnak aing lai.


GOOD NEWS : Hakha i Kahnak Atu Tiang ah Kawl Ralkap Minung (9) An Thi Cang (Last Update ) – CHINLAND TODAY NEWS\nMay 5, 2021 admin Chin News 0\nChin ramkulh Hakha khuapi ah Chin mipi vengtu ding CDF Hakha le ralkap cu zaan 3 nak an i donak kong CDF Hakha mipi nih theihternak an rak tuah. A zaan 3nak cu May 4 zaan nazi 8 hrawngah do an thok i an i donak cu Hakha khuapi Inwa bank pawng BOC gate pawng ralkap nih umhmun an khuarnak sakhan a si.\nAn i donak ah cun mipi lei nih ralkap lei pa 1 an thah i hliamhma a tuarmi a thi dengmi pa 1 a um tiah CDF Hakha nih cun mipi sinah theihternak a rak tuah. Inwa bank pawng i an i do hlanah hin CDF Hakha nih cun Hakha le Thantlang kar lak i a kalmi ralkap motor zong kan rak kah tiah mipi theihternak an rak tuah.\nCucu May 4 zaanlei nazi 5 hrawngah khan a rak si. Hi motor an kahmi tuah hin cun a thimi le hliamhma tuarmi an um zat cu kan thei kho rih lo tiah an rak chim. Cu tin CDF Hakha le ralkap cu Hakha khuapi ah zaan 3nak tiang an i do cang i CDF Hakha bia thanh ningah cun ralkap lei hi minung pa 9 an thi cang tiah an chim. May ni 2 zaanah ralkap lei mi 4 an rak thi tiah kan rak thanh cang i cu lawng si loin May Ni 3 zaan zongah ralkap lei mi 4 an thi chap ti zongah theih a si.\nMay ni 4 zaan zongah ralkap lei mi 1 a thi tiah theih a si. Zaan tim hnu zongah kan i do kho men ti zongah an chim than. May ni 3 zaan zongah voihnih tuan deuh le tlai deuhah tin kan rak i do cang i tuzaan zong cu bantukin tlai hnu pi zaan tim zongah ai do kho thanmi dir hmunah kan dir thiamthiam ti zongah CDF Hakha nih cun mipi sinah an rak chimmi si. Credit :Vapual Auaw\nTuni Kawlram Ah Ralkap An cawlcangh Ning Cu Ai Phundang Ngai , An Sual Ning hi Chimpit Si Ko cang